Οι 100

***Οι 100*** (*The 100*), είναι ένα αμερικανικό μετά-αποκαλυπτικό δράμα επιστημονικής φαντασίας που προβλήθηκε για πρώτη φορά στις 19 Μαρτίου 2014, στο *CW*. Η τηλεοπτική σειρά δημιουργήθηκε από τον Τζέισον Ρόντενμπεργκ, που βασίστηκε στο πρώτο από μια σειρά βιβλίων με το ίδιο όνομα από την Κας Μόργκαν. Τα βιβλία της είναι:

1) *The 100* (εκδόθηκε 3-9-2013 και καλύπτει τους κύκλους 1-5)

2) *The 100: Day 21* (εκδόθηκε 25-9-2014 και καλύπτει τους κύκλους 6-7)

3) *The 100: Homecoming* (εκδόθηκε 26-2-2015)

4) *The 100: Rebellion* (εκδόθηκε 6-12-2016)

Η σειρά τοποθετείται 97 χρόνια μετά από το Πυρηνικό Ολοκαύτωμα που κατέστρεψε τον ανθρώπινο πολιτισμό, όπου οι μόνοι επιζώντες βρίσκονται σε ένα Διαστημικό Σταθμό ονόματι "Κιβωτός" και αποφασίζουν να στείλουν πίσω στη Γη 100 ανήλικους παραβάτες με την ελπίδα ότι η Γη έγινε κατοικήσιμη, ώστε να μπορέσουν να κατέβουν από την "Κιβωτό" για να σώσουν το ανθρώπινο γένος, που επρόκειτο να εκλείψει λόγω έλλειψης οξυγόνου στο Σταθμό.

Οι "*100*" ουσιαστικά είναι το σενάριο καταστροφής της Γης από τα κομπιούτερ με την Τεχνητή Νοημοσύνη που γιγαντώνεται, όπως και από τους ίδιους τους ανθρώπους που είναι αυτοκαταστροφικοί. Η σειρά θίγει ηθικά και ουσιαστικά διλήμματα, αφού οι χαρακτήρες "όποια απόφαση και να πάρουν, κάποιος πεθαίνει". Προβάλει επίσης την πολεμική ανδρεία, αγάπη, απελπισία, αυτοθυσία, αλτρουϊσμό, ευθανασία, παιχνίδια εξουσίας και έχει συνεχή εναλλαγή συμμαχιών και προδοσίες μεταξύ φίλων και εχθρών. Ο θεατής συχνά ταυτίζεται με τους ηθοποιούς και σκέφτεται ποιος είναι ο "σωστός" τρόπος για την κάθε περίπτωση, αλλά πάντα "όλα κρίνονται εκ του αποτελέσματος".

Έχουν ολοκληρωθεί 6 κύκλοι με συνολικά 84 επεισόδια (43 λεπτά το καθένα), ενώ ο 7ος και τελευταίος κύκλος 16 επεισοδίων ξεκίνησε να προβάλλεται 20 Μαΐου 2020. Χαρακτηριστικό είναι ότι κανένας κύκλος δεν τερματίζει, αλλά συνεχίζεται η ιστορία στον επόμενο, δημιουργώντας έτσι ένα ενιαίο σύνολο. Από ελληνικής πλευράς υπάρχει ενδιαφέρον για τη συμμετοχή της Ελληνοκαναδής ηθοποιού Μαρί Αβγκερόπουλος, στο ρόλο της Οκτέιβια Μπλέικ.

## Κύκλοι

### 1ος κύκλος (13 επεισόδια, 2014)
**Ιστορία:** Μετά το Πυρηνικό Ολοκαύτωμα, στο οποία αφανίστηκε σχεδόν όλη η ζωή στη Γη, οι μόνοι επιζώντες ήταν όσοι βρίσκονταν σε 12 Διαστημικούς Σταθμούς στην τροχιά της Γης, που ενώθηκαν για να σχηματίσουν ένα ενιαίο τεράστιο Σταθμό που ονομάζεται *"Η Κιβωτός"*. Τρεις γενιές μετά, έχουν γίνει 2.658 άνθρωποι υπό την ηγεσία του καγκελάριου Θελόνιους Τζάχα, που διοικεί με ένα εξαμελές Συμβούλιο, μαζί με τον Μάρκους Κέιν, τη γιατρό Άμπιγκεϊλ "Άμπυ" Γκρίφιν και τον αρχιμηχανικό Τζάκαπο Σινκλαίρ. Οι διαθέσιμοι πόροι είναι περιορισμένοι και παίρνουν δραστικά μέτρα ελέγχου του πληθυσμού, όπως ένα παιδί ανά οικογένεια και δελτίο τροφίμων. Επίσης για όλα τα εγκλήματα, ανεξάρτητα από τη φύση ή τη σοβαρότητά τους, υπάρχει η θανατική ποινή με εκτόξευση στο διάστημα, εκτός εάν ο δράστης είναι κάτω των 18 ετών, οπότε μπαίνει σε φυλακή ανηλίκων, ώσπου να ενηλικιωθεί, και μετά κάνει έφεση για επανεξέταση της υπόθεσής του.

**Οι "100" στη Γη:** Όταν τα συστήματα υποστήριξης της ζωής της "Κιβωτού" αποτυγχάνουν και οι άνθρωποι έχουν οξυγόνο μόνο για 4 μήνες, οι 100 ανήλικοι κρατούμενοι δηλώνονται "αναλώσιμοι" και στέλνονται στη Γη, κοντά στην πρώην Ουάσιγκτον, σε μια προσπάθεια να διαπιστωθεί αν η Γη είναι κατοικήσιμη πάλι και το πρόγραμμα ονομάζεται *"Οι 100"*. Οι έφηβοι φτάνουν σ' ένα φαινομενικά πρωτόγονο πλανήτη, που έχουν δει μόνο από το διάστημα. Αποκομμένοι τηλεπικοινωνιακά από την "Κιβωτό", προσπαθούν να βρουν καταφύγιο και προμήθειες σε μια παλιά στρατιωτική εγκατάσταση στους πρόποδες των Ορέων Μπλου Ριτζ. Ωστόσο, προσγειώθηκαν σε κάποια απόσταση από τον επιδιωκόμενο στόχο και σύντομα αρχίζουν να αντιμετωπίζουν άλλα προβλήματα. Έτσι ονομάζονται *Ουράνιοι Άνθρωποι* και αγωνίζονται για να σχηματίσουν μια δοκιμαστική κοινότητα, φτιάχνοντας έναν *Καταυλισμό*, με άτυπο αρχηγό τους τον Μπέλλαμυ Μπλέικ, πρώην στρατιώτη στην "Κιβωτό", που είχε προσπαθήσει να δολοφονήσει επί παραγγελία τον καγκελάριο Τζάχα, ενώ σαμποτάρει συνέχεια τις επικοινωνίες για να μην τους βρουν. Από τους υπόλοιπους ξεχωρίζουν η Κλαρκ Γκρίφιν (κόρη της δρ. Γκρίφιν), ο Φιν Κόλλινς, ο Ουέλλς Τζάχα (γιος του καγκελάριου Τζάχα και, σύμφωνα με τα βιβλία, ετεροθαλής αδελφός του Μπέλλαμυ, αφού είχαν τον ίδιο πατέρα), ο Τζάσπερ Τζόρνταν, ο Μόντυ Γκριν, η Ζόι Μονρό, η Οκτέιβια Μπλέικ (αδελφή του Μπέλλαμυ), ο Άτομ, η Σάρλοτ και ο Τζον Μέρφυ. Σύντομα ανακαλύπτουν ότι δεν είχε αφανιστεί όλη η ανθρωπότητα, αλλά κάποιοι επέζησαν του Ολοκαυτώματος: οι *Γήινοι* που ζουν στο δάσος σε 12 φυλές και βρίσκονται σε μια μόνιμη διαμάχη για την εξουσία, οι *Θεριστές* που ζουν σε υπόγειες στοές και είναι κανίβαλοι και οι *Ορεσίβιοι* που ζουν στο Όρος Ουέδερ κλεισμένοι πριν από το Ολοκαύτωμα και δεν μπορούν να επιβιώσουν έξω, γιατί τους σκοτώνει η εναπομένουσα ακτινοβολία. Αυτό θα προκαλέσει πολλούς πολέμους, επειδή οι νέοι της "Κιβωτού" έχουν αναπτύξει τα αντισώματα για να μπορούν να κυκλοφορούν στον έξω κόσμο, ενώ οι Ορεσίβιοι ζηλεύουν τη δυνατότητα αυτή και θέλουν να την κατακτήσουν με βίαιο τρόπο. Έχουν ακόμα να αντιμετωπίσουν την ακτινοβολία που έχει παραμορφώσει ζώα και φυτά, όξινη ομίχλη και ραδιενεργές καταιγίδες. Ο Άτομ προσβάλλεται βαριά από την όξινη ομίχλη και η Κλαρκ του κάνει ευθανασία. Η Σάρλοτ σκοτώνει τον Ουέλλς για τα εγκλήματα του πατέρα του προς τους γονείς της και αυτοκτονεί. Οι "100" καταφέρνουν να πιάσουν αιχμάλωτο ένα Γήινο, τον Λίνκολν, αλλά δραπετεύει με τη βοήθεια της Οκτέιβια που τον συμπαθεί, ενώ οι "100" εξοπλίζονται με στρατιωτικά όπλα από κοντινή υπόγεια στρατιωτική αποθήκη. Κανονίζεται άοπλη συνάντηση με την αρχηγό των Γήινων, την Άνυα, αλλά παραβιάζεται εκατέρωθεν. Οι Γήινοι καταφέρνουν να μολύνουν με ιό που μετέφεραν μέσω του αιχμάλωτου Μέρφυ τον Καταυλισμό των "100", αλλά δεν προλαβαίνουν να τους επιτεθούν την αυγή, αφού προειδοποιούνται από τον Λίνκολν. Η Κλαρκ και ο Φιν συλλαμβάνονται από τους Γήινους και αναγκάζονται να θεραπεύσουν την τραυματισμένη Τρις. Καταφτάνει ο Τρίσταν που παίρνει τη διοίκηση από την Άνυα, η Κλαρκ αποτυγχάνει στην ίαση και οδηγούνται για εκτέλεση, αλλά την τελευταία στιγμή τους φυγαδεύει ο Λίνκολν μέσα από τις στοές των Θεριστών, τους δίνει ένα χάρτη και τους συμβουλεύει να πάνε στην Ανατολική Θάλασσα, στη φυλή *Φλόκρου* με αρχηγό τη Λούνα, που είναι φίλη του. Ο Λίνκολν και η Οκτέιβια έρχονται κοντά, όπως και ο Φιν με την Κλαρκ. Η Κλαρκ πείθει τους "100" να εγκαταλείψουν τον Καταυλισμό, αλλά δεν προλαβαίνουν γιατί τους αποκλείουν οι Γήινοι. Οι Λίνκολν και Φιν οδηγούν τους Θεριστές εναντίων των Γήινων, κερδίζοντας χρόνο για τους Ρέιβεν και Τζάσπερ, που ανατινάζουν την κηροζίνη των πυραύλων, σκοτώνοντας όλους τους Γήινους. Εισβάλλουν όμως οι Ορεσίβιοι και τους αιχμαλωτίζουν, οδηγώντας τους στο Όρος Ουέδερ, όπου τους βάζουν σε καραντίνα.

**Η "Κιβωτός":** Στην "Κιβωτό" η Άμπυ καταφέρνει να στείλει κρυφά μια παλιά άκατο στη Γη, με τη μηχανικό Ρέιβεν Ρέγιες (φίλη του Φιν), ώστε να μάθουν αν ζουν οι "100" και αν ο πλανήτης είναι κατοικήσιμος, αποκαθιστώντας παράλληλα τις επικοινωνίες, όμως ο καγκελάριος Τζάχα γι' αυτή την πράξη της την καθαιρεί και στη θέση της τοποθετεί τη Νταϊάνα Σίντνεϋ, πρώην καγκελάριο. Ανακοινώνει από τα μεγάφωνα την αλήθεια για το περιορισμένο οξυγόνο στην "Κιβωτό" και προσφέρονται εθελοντικά 320 άνθρωποι να θυσιαστούν, ώστε να δώσουν τον απαραίτητο χρόνο στους υπόλοιπους να επιβιώσουν. Αμέσως μετά τη θυσία τους, στην "Κιβωτό" μαθαίνουν από την Ρέιβεν και τους "100" ότι η Γη όντως είναι βιώσιμη και καταστρώνουν σχέδιο μετάβασής τους εκεί, αλλά το μεγάλο πρόβλημα είναι ότι στα σωστικά σκάφη υπάρχει χώρος μόνο για 700 ανθρώπους, επί συνόλου 2.237 εναπομεινάντων. Η Νταϊάνα με τους υποστηρικτές της επαναστατεί, καταλαμβάνει το πρώτο σκάφος *Έξοδος* και δραπετεύει για τη Γη, αλλά συντρίβονται όταν δεν ανοίγουν τα αλεξίπτωτα. Όμως η αποχώρηση του σκάφους από την "Κιβωτό" επιφέρει μεγάλες ζημιές, απανωτές εκρήξεις και απώλεια οξυγόνου, με αποτέλεσμα να πεθάνουν πάνω από 1.500 άτομα, ενώ οι υπόλοιποι έχουν πια μόνο 51 ώρες ζωής. Ο καγκελάριος Τζάχα προτείνει ένα παράτολμο σχέδιο: να χρησιμοποιήσουν τους προωθητήρες της "Κιβωτού" και να προσγειωθούν έτσι στη Γη. Πράγματι το εφαρμόζουν, εκείνος όμως θυσιάζεται μένοντας πίσω στον Σταθμό Παρακολούθησης της Γης για να τους βοηθήσει χειροκίνητα να αποκολληθούν, ενώ ο Σταθμός του Μηχανοστάσιου προσγειώνεται επιτυχώς με την Άμπυ, τον Μάρκους και τον Σινκλαίρ στη Γη, κοντά στους "100".

### 2ος κύκλος (16 επεισόδια, 2015)
**Επεισόδια 1-5:** Στις υπόγειες εγκαταστάσεις του Όρους Ουέδερ η Κλαρκ και οι υπόλοιποι 47 από τους "100" μπαίνουν σε καραντίνα. Όταν αναρρώνουν, οι Ορεσίβιοι και ο πρόεδρος Ντάντε Ουάλλας τους προσφέρουν μια εύκολη ζωή, αλλά ουσιαστικά είναι αιχμάλωτοι χωρίς να το καταλαβαίνουν. Ο Λίνκολν φυγαδεύει την Οκτέιβια και την οδηγεί στο χωριό του, το Τόντισι (απομεινάρια της Ουάσινγκτον, Περιφέρεια της Κολούμπια), ενώ ο ίδιος συλλαμβάνεται για ανυπακοή. Η ομάδα του Σταθμού του Μηχανοστάσιου με αρχηγό τον Μάρκους σώζει τους Μπέλλαμυ, Φιν, Μονρό και Στέρλινγκ, ενώ βρίσκουν τον Μέρφυ και την τραυματισμένη Ρέιβεν και επιστρέφουν στη *Βάση Τζάχα*, όπως την ονομάζουν προς τιμή του καγκελάριου. Η Άμπυ εγχειρίζει τη Ρέιβεν, αλλά αυτή μένει παράλυτη στο αριστερό πόδι, ενώ οι περίπολοι που στέλνονται στο δάσος, εκτελούνται από τους Γήινους. Στο Σταθμό Παρακολούθησης, ο καγκελάριος Τζάχα αντιμετωπίζει τις παραισθήσεις από την έλλειψη οξυγόνου και χρησιμοποιώντας ένα πύραυλο αέρος-εδάφους καταφέρνει να φτάσει στη Γη, σε μια έρημο. Ο Νάικο, θεραπευτής των Γήινων, σώζει την Οκτέιβια από το δηλητήριο, εκείνη προσπαθεί να τον ανταλλάξει με τον καταδικασμένο σε εκτέλεση Λίνκολν, αλλά τους επιτίθενται οι Θεριστές και πιάνουν πολλούς αιχμάλωτους. Η Κλαρκ δεν πιστεύει στις αγαθές προθέσεις των Ορεσίβιων και ψάχνοντας ανακαλύπτει φυλακισμένους Γήινους και την Άνυα, που τους σκοτώνουν κάνοντάς τους αφαίμαξη, για να χρησιμοποιήσουν το αίμα τους και να αποκτήσουν αντισώματα στην ακτινοβολία. Ο Μάρκους δεν κάνει τίποτα για να βρει τους αιχμάλωτους "100", έτσι οι Μπέλλαμυ και Φιν διοργανώνουν αποστολή διάσωσης με τη βοήθεια της Άμπυ. Πιάνουν αιχμάλωτο ένα Γήινο που τους δίνει πληροφορίες για τους "100" και έπειτα ο Φιν τον εκτελεί για να μην τους προδώσει. Η Κλαρκ σώζει την Άνυα και δραπετεύουν μέσα από τις στοές των Θεριστών. Ο Μάρκους τιμωρεί την Άμπυ για την ένοπλη βοήθεια που πρόσφερε στην ομάδα του Μπέλλαμυ και με έναν αιχμάλωτο Γήινο ξεκινά αποστολή διάσωσης των "100", αφήνοντας στη θέση του ως καγκελάριο την Άμπυ. Η Οκτέιβια συμμαχεί με τους Γήινους και σώζουν τους αιχμάλωτους που είχαν πιάσει οι Θεριστές. Οι Ορεσίβιοι πιάνουν τους Θεριστές και βάζουν τον Λίνκολν στο πρόγραμμα "Σέρμπερους" (= Κέρβερος). Η ομάδα του Μπέλλαμυ βρίσκει ένα *Σταθμό* που έχει καταστραφεί από την πρόσκρουση στη Γη και μια επιζώσα, τη Μελ, που στην προσπάθεια να τη σώσουν, σκοτώνεται ο φίλος της Στέρλινγκ. Τους επιτίθενται οι Γήινοι, αλλά τους σώζει η Οκτέιβια και γυρίζουν πίσω με την τραυματισμένη Μονρό, ενώ ο Φιν με τον Μέρφυ συνεχίζουν για να βρουν τους "100". Η Ρέιβεν προσπαθεί να αναρρώσει και μαζί με τον Κάιλ Γουίκ κατασκευάζει ένα ραδιοφάρο καθοδήγησης για πιθανή επικοινωνία με άλλους σταθμούς που προσγειώθηκαν και έχουν επιζώντες. Ο καγκελάριος Τζάχα βρίσκεται στην έρημο της *Νεκρής Ζώνης* και σώζεται από τον Ζόραν που τον οδηγεί στο σπίτι του. Εκεί αρχικά τον περιθάλπει η μητέρα του, Σιέννα, αλλά αργότερα τον παραδίδει σε φρουρό της *Πόλης του Φωτός*. Η Κλαρκ και η Άνυα καταφέρνουν να ξεφύγουν από τους Ορεσίβιους και να φτάσουν βράδυ στη Βάση Τζάχα, όπου οι φρουροί σκοτώνουν την Άνυα, ενώ η Κλαρκ επανασυνδέεται με τη μητέρα της, την Άμπυ, και τους Μπέλλαμυ, Μονρό και Οκτέιβια. Διοργανώνεται ομάδα εύρεσης των Φιν και Μέρφυ από τους Μπέλλαμυ, Οκτέιβια και Κλαρκ. Ο Μάρκους συλλαμβάνεται από τους Γήινους και στη φυλακή βρίσκει τον καγκελάριο Τζάχα. Οι Φιν και Μέρφυ ψάχνοντας την Κλαρκ επιτίθενται στο χωριό Τόντισι που βρίσκεται επικεφαλής ο Νάικο, αλλά δεν βρίσκουν εκεί τους "100". Ο Φιν τρελαίνεται και σκοτώνει 18 άοπλους Γήινους, ενώ καταφτάνουν οι Μπέλλαμυ, Οκτέιβια και Κλαρκ, της οποίας η αγάπη καταρρέει γι' αυτόν, αφού βλέπει ότι έχει μετατραπεί σε ψυχρό δολοφόνο. Στο Όρος Ουέδερ δημιουργείται ρήγμα απομόνωσης στον κοιτώνα και εκτίθεται άσχημα στην ακτινοβολία η Μάγια, ενώ ο ερωτευμένος μαζί της Τζάσπερ δέχεται η δρ Λόρελαϊ Τσινγκ να της κάνει μετάγγιση από το αίμα του ώστε να σωθεί, παρά τις αντιρρήσεις του Μόντυ.

**Επεισόδια 6-10:** Στη Βάση Τζάχα, η Ρέιβεν χρησιμοποιεί το βοήθημα για το πόδι της που έφτιαξε ο Γουίκ και ανακαλύπτει ότι το Όρος Ουέδερ μπλοκάρει τα σήματά τους, με αποτέλεσμα να μην μπορούν να το ακούσουν άλλοι επιζώντες από την "Κιβωτό". Διοργανώνεται ομάδα καταστροφής του πύργου μπλοκαρίσματος, ενώ ο Φιν προσωρινώς απαλλάσσεται των κατηγοριών για τους φόνους. Οι Γήινοι μαθαίνουν για το μακελειό στο χωριό Τόντισι και βάζουν τον Μάρκους να μονομαχήσει μέχρι θανάτου με τον καγκελάριο Τζάχα, όμως ο Μάρκους προτιμά να αυτοκτονήσει ανεπιτυχώς, ενώ η αρχηγός των Γήινων, η Λέξα, βεβαιώνεται για τις ειλικρινείς προθέσεις τους. Μετά την εντυπωσιακή ανάκαμψη της Μάγια, ο πρόεδρος Ουάλλας ψάχνει να βρει εθελοντές ανάμεσα στους 47, που θα τους χορηγούσαν το αίμα τους, ώστε να αποκτήσουν τα κατάλληλα αντισώματα για την ακτινοβολία. Η Μάγια αποκαλύπτει στους Τζάσπερ και Μόντυ την αφαίμαξη που κάνουν στους Γήινους και ότι το ατύχημα ήταν προγραμματισμένο από τη δρ Τσινγκ και τον Κέιτζ Ουάλλας (γιο του πόεδρου Ουάλλας), ώστε να αναγκαστούν να τους δώσουν το αίμα τους. Προσφέρονται 5 εθελοντές για αφαίμαξη, ώστε να μπορέσουν οι 47 να κερδίσουν χρόνο για την Κλαρκ να τους σώσει. Η ομάδα καταστροφής φτάνει στο Όρος Ουέδερ, όπου πολιορκείται από την όξινη ομίχλη. Η Ρέιβεν σπάζει τον κώδικα των Ορεσίβιων και μαθαίνει ότι η όξινη ομίχλη είναι κατευθυνόμενη από αυτούς, ενώ ο Μπέλλαμυ με την Οκτέιβια βρίσκουν τον Λίνκολν που έχει μετατραπεί σε Θεριστή, μέσω του προγράμματος "Σέρμπερους" και τον οδηγούν δεμένο στον Καταυλισμό, όπου έρχεται η Κλαρκ και ο Νάικο. Ο καγκελάριος Τζάχα στέλνεται από τη Λέξα πίσω στη Βάση Τζάχα, με το μήνυμα "φύγετε ή θα πεθάνετε" και διορία 2 ημερών. Στο Όρος Ουέδερ οι Τζάσπερ, Μόντυ, Νέιτ Μίλλερ και Χάρπερ ΜακΙντάιρ ανακαλύπτουν ότι ο Σταθμός Άλφα προσγειώθηκε με επιζώντες. Η δρ Τσινγκ αφαιρεί βιαίως από τη Χάρπερ μυελό των οστών για θεραπεία και προσπαθεί μαζί με τον Κέιτζ να πείσει για το εγχείρημα τον πρόεδρο Ουάλλας που αρνείται, γιατί οι Ορεσίβιοι είναι 382 και για να αποκτήσουν αντισώματα θα πρέπει να σκοτώσουν τους 47 αιχμαλώτους τους. Η Κλαρκ διαπραγματεύεται με τη Λέξα τη θεραπεία των Θεριστών, που ουσιαστικά είναι Γήινοι που έχουν μετατραπεί από τους Ορεσίβιους, ενώ της δείχνει την επιτυχία της θεραπείας στον Λίνκολν από την Άμπυ. Έτσι πετυχαίνει εκεχειρία, αρκεί να τους παραδώσει τον Φιν για εκτέλεση, όμως η καγκελάριος Γκρίφιν αρνείται. Επιστρέφει ο Μάρκους με νέα πρόταση, να δικάσουν αυτοί τον Φιν, όμως αυτός μαζί με τους φίλους του πηγαίνουν στον Καταυλισμό, όπου τους περικυκλώνουν οι Γήινοι και ο Φιν παραδίδεται οικειοθελώς. Σε flashback βλέπουμε τη σχέση του Φιν με τη Ρέιβεν στην "Κιβωτό", την αστροβασία της Ρέιβεν, τη διαρροή οξυγόνου και την ανάληψη της ευθύνης από τον ανήλικο Φιν, για να μην εκτελεστεί η ενήλικη φίλη του. Η Κλαρκ πηγαίνει στους Γήινους, αγκαλιάζει και σκοτώνει τον Φιν, για να τον γλυτώσει από τον επικείμενο βασανιστικό θάνατο που του επιφύλασσαν οι Γήινοι, επιφέροντας έτσι ειρήνη. Πηγαίνουν όλοι στο χωριό Τόντισι, όπου κάνουν τελετουργικό θανάτου του Φιν, αλλά στο τραπέζι που ακολουθεί ο Γκάστους δηλητηριάζεται αντί για τη Λέξα, με τις υποψίες να πέφτουν στη Ρέιβεν. Συλλαμβάνονται όλοι, αλλά η Κλαρκ αποδεικνύει ότι ο Γκάστους διοργάνωσε τη δηλητηρίαση, γιατί ήταν κατά της συμμαχίας και εκτελείται τελετουργικά ως προδότης. Η Κλαρκ βλέπει οράματα με τον Φιν, αλλά το ξεπερνάει. Στο Όρος Ουέδερ ο Μόντυ βρίσκει τρόπο να στείλει σήμα κινδύνου προς τα έξω από το Κέντρο Διοίκησης, αλλά γίνεται αντιληπτός και φυλακίζεται για αφαίμαξη μαζί με τη Χάρπερ, όμως το σήμα του φτάνει στη Βάση Τζάχα. Η Κλακρ αναθέτει στον Μπέλλαμυ να εισχωρήσει στο Όρος Ουέδερ, ο Λίνκολν τον οδηγεί σαν αιχμάλωτο από στοά Θεριστών για να μπορέσουν να αιφνιδιάσουν τους Ορεσίβιους, αλλά την τελευταία στιγμή τον προδίδει για να πάρει τη δόση του και ο Μπέλλαμυ αιχμαλωτίζεται. Η Ίντρα με μια ομάδα πηγαίνουν στη Βάση Τζάχα, αλλά φαίνεται αμέσως η έχθρα των λαών. Η Οκτέιβια αντιμετωπίζει σε αγώνα ένα Γήινο με θάρρος, πράγμα που οδηγεί την Ίντρα να την εκπαιδεύσει ως βοηθό της. Αντίστοιχα στο Τόντισι, ο στρατηγός Κουίντ σκοτώνει τη στρατηγό Μπερν και κυνηγά την Κλαρκ, αλλά τη σώζει η Λέξα, ενώ μετά τις κυνηγά ένας γορίλας, η Πονάου και ξεφεύγουν μέσα από το ζωολογικό κήπο. Ο Τζάχα πιστεύει ότι το πεπρωμένο του είναι να βρει την Πόλη του Φωτός και παρακινεί και άλλους να τον ακολουθήσουν. Οδηγείται από τον Μέρφυ στον Καταυλισμό, στον τάφο του γιου του και εκεί τον συναντούν όσοι θέλουν να ξεφύγουν από τον επικείμενο πόλεμο, συνολικά 12 άτομα.

**Επεισόδια 11-16:** Ο Μπέλλαμυ περνά καραντίνα και οδηγείται σε αφαίμαξη, αλλά τον βοηθά η Μάγια να ξεφύγει και να επικοινωνήσει με την Κλαρκ. Ο Τζάσπερ απειλεί τον πρόεδρο Ουάλλας και εκείνος μετανοιωμένος τον οδηγεί στους Μόντυ και Χάρπερ, όπου τους ελευθερώνει, ενώ φυλακίζει τη δρ Τσινγκ, όμως ο Κέιτζ παίρνει τα ηνία και φυλακίζει τον πατέρα του και τους 47. Οι Ορεσίβιοι προσπαθούν ανεπιτυχώς να δολοφονήσουν την Κλαρκ και τη Λέξα και πιάνεται ένας αιχμάλωτος, ο λοχαγός Καρλ Έμερσον, που οδηγείται στη Βάση Τζάχα για ιατρική βοήθεια, αλλά αρνείται να τους δώσει πληροφορίες. Η Κλαρκ με τη βοήθεια της Ίντρα τον απελευθερώνει και τον στέλνει ως αγγελιαφόρο με τα αιτήματά τους στους Ορεσίβιους, παρά την αρχική αντίρρηση της καγκελαρίου Γκρίφιν, ουσιαστικά προσπαθώντας να αποσπάσει την προσοχή τους από τον Μπέλλαμυ. Η Ρέιβεν φτιάχνει 2 γεννήτριες υψηλών συχνοτήτων για να αντιμετωπίσουν τους Θεριστές. Ο Καρλ στην επιστροφή του συναντά τον Κέιτζ, θεραπευμένο, μακριά από τις εγκαταστάσεις τους. Στην καραντίνα που τον βάζουν, συζητούν για καθολικό χτύπημα με πύραυλο στο χωριό Τόντισι, στο πολεμικό Συμβούλιο των ηγετών, ενώ προχωρούν με γρήγορους ρυθμούς τις αφαιμάξεις. Ο Μπέλλαμυ τους κρυφακούει, αναμεταδίδει στην Κλαρκ και εκείνη πάει στο χωριό να τους ειδοποιήσει, όμως η Λέξα προτιμά να θυσιαστούν όλοι, για να κερδίσουν τον πόλεμο. Τελικά πείθεται και απομακρύνονται, όπως και η καγκελάριος Γκρίφιν, ενώ η Οκτέιβια συναντά τον Λίνκολν που έχει γίνει ξανά Θεριστής, γιατί δεν μπορούσε να αντισταθεί στα ναρκωτικά που του χορηγούσαν. Έτσι είναι οι μόνοι που επιζούν από το χτύπημα του πυραύλου που σκότωσε 250 ανθρώπους και τους αρχηγούς των φυλών, ενώ η Ίντρα και ο Μάρκους είναι τραυματίες. Η ομάδα Τζάχα συναντά στην έρημο την Εμόρι και ενώνουν τις δυνάμεις τους για να πάνε στην Πόλη του Φωτός, όμως στο δρόμο τους κλέβει μαζί με τον αδελφό της, τον Οτάν και τους καθοδηγεί να πάνε Βόρεια, οπότε οι Τζάχα, Μέρφυ, μαζί με άλλους 4 συνεχίζουν για εκεί. Ο Μπέλλαμυ βοηθούμενος από τον πρόεδρο Ουάλλας κάνει ρήγμα στο επίπεδο 5, σκοτώνοντας με ραδιενέργεια 11 Ορεσίβιους και απελευθερώνοντας τους 47. Ο Κέιτζ χορηγεί μυελό οστών με το ζόρι στον φυλακισμένο πρόεδρο Ουάλλας. Ο Τζάσπερ οδηγεί τους εναπομείναντες 44 σε απώθηση των στρατιωτών των Ορεσίβιων, ενώ τους βοηθά ο πατέρας της Μάγια, ο Βίνσεντ και ένα κίνημα που ήταν κατά της χρήσης ξένου αίματος. Η Κλαρκ σκοτώνει τον ελεύθερο σκοπευτή που είχε δώσει τις συντεταγμένες για να χτυπήσει ο πύραυλος το χωριό και σκότωνε όσους είχαν επιζήσει, ενώ η Ίντρα συμφιλιώνεται με τον Λίνκολν. Η ομάδα Τζάχα πέφτει σε ναρκοπέδιο και χάνει 2 ανθρώπους, αλλά βλέπει μακριά τα φώτα της Πόλης του Φωτός. Όταν βγαίνει από το ναρκοπέδιο, ανακαλύπτει ότι τα φώτα είναι ηλιακά πάνελ και η πόλη βρίσκεται μετά τη θάλασσα που απλώνεται μπροστά τους. Η Οκτέιβια υποψιάζεται ότι η Κλαρκ ήξερε για τον πύραυλο αλλά τους θυσίασε για να κερδίσουν τον πόλεμο και η Λέξα βάζει να τη σκοτώσουν για να μη μιλήσει, όμως η Κλαρκ τη σώζει και εγγυάται για την ασφάλεια του μυστικού τους. Η Λέξα φανερώνει τα αισθήματά της για την Κλαρκ, όπως και η Ρέιβεν για τον Γουίκ. Ο Μπέλλαμυ ανατινάζει τις δεξαμενές όξινης ομίχλης, δίνοντας τη δυνατότητα στους Γήινους να επιτεθούν με ασφάλεια και ταυτόχρονα απελευθερώνει τους φυλακισμένους για αφαίμαξη Γήινους με αρχηγό την Έκο, φτιάχνοντας εσωτερικό στρατό. Οι επιτιθέμενοι με την πρώτη ομάδα που οδηγούν οι Ρέιβεν και Γουίκ στο φράγμα Φίλπορτ καταστρέφουν τη γεννήτρια ρεύματος, με τη δεύτερη ομάδα που οδηγούν οι Ίντρα και Οκτέιβια μπαίνουν από τις στοές των Θεριστών μέσα στο Όρος Ουέδερ, ενώ με την τρίτη ομάδα που οδηγούν οι Λέξα και Κλαρκ πολιορκούν την κύρια πύλη καταστρέφοντας την ηλεκτρομαγνητική κλειδαριά. Με συμβουλή του προέδρου Ουάλλας προς τον Κέιτζ, κάνουν μυστική συμφωνία με τη Λέξα να τους παραδώσουν τους αιχμάλωτους Γήινους και αυτοί να λύσουν την πολιορκία, σπάζοντας τη συμμαχία και εγκαταλείποντας τους 44 στην τύχη τους. Οι Γήινοι με τις Λέξα και Ίντρα αποχωρούν και οι Ορεσίβιοι συλλαμβάνουν τους Ρέιβεν και Γουίκ, ενώ σκοτώνεται ο Βίνσεντ και πολλοί από το κίνημα κατά της χρήσης ξένου αίματος. Οι Κλαρκ και Οκτέιβια συναντιούνται με τους Μπέλλαμυ, Μόντυ και Μάγια και απευθύνονται στον πρόεδρο Ουάλλας για βοήθεια, όμως αυτός αρνείται και η Κλαρκ τον σκοτώνει για να πιέσει τον Κέιτζ να υποχωρήσει. Αντίθετα εκείνος επισπεύδει τις αφαιμάξεις και στους νέους αιχμάλωτους, την καγκελάριο Γκρίφιν και τον Μάρκους. Μην έχοντας άλλη επιλογή, η Κλαρκ γυρίζει τους ανεμιστήρες ανάποδα, φέρνοντας ραδιενέργεια μέσα Όρος Ουέδερ και σκοτώνοντας τους 381 Ορεσίβιους, μαζί και τη σύμμαχό τους Μάγια, αφήνοντας τον Τζάσπερ απαρηγόρητο. Ο Κέιτζ διαφεύγει, αλλά τον βρίσκει ο Λίνκολν και τον τιμωρεί με μια ένεση που τον μετατρέπει σε Θεριστή, ενώ ο λοχαγός Έμερσον είναι ο μόνος που γλυτώνει. Οι Ουράνιοι επιστρέφουν στη Βάση Τζάχα μαζί με τον Λίνκολν, αλλά η Κλαρκ κυνηγημένη από τις τύψεις που σκότωσε τόσους αθώους άμαχους Ορεσίβιους, τους εγκαταλείπει και φεύγει για να ζήσει μόνη της στο δάσος. Η ομάδα Τζάχα χρησιμοποιεί βάρκα για να διασχίσει τη θάλασσα και τους επιτίθεται ένα θαλάσσιο τέρας που καταβροχθίζει 2 ανθρώπους, αφήνοντας μόνο τους Τζάχα και Μέρφυ, που φτάνουν στην απέναντι όχθη, σε ένα φάρο. Εκεί χωρίζουν, ο Μέρφυ μπαίνει σε ένα καταφύγιο και βρίσκει στοιχεία για το πώς άρχισε το Πυρηνικό Ολοκαύτωμα, ενώ ο Τζάχα φτάνει σε ένα τεράστιο αρχοντικό, όπου τον περιμένει η Α.Λ.Ι., μια ψηφιακή οντότητα, αντίγραφο της επιστήμονος Μπέκα Φράνκο. Του λέει ότι το όνομά του στα ελληνικά σημαίνει *Άρχοντας* ή *Κυβερνήτης*, ενώ στα γερμανικά σημαίνει *καλλιεργητής γης*, αναρωτιέται ποιος από τα δύο θα είναι και τον ευχαριστεί για το δώρο που της έφερε: τον πύραυλο αέρος-εδάφους που χρησιμοποίησε για να κατέβει στη Γη.

### 3ος κύκλος (16 επεισόδια, 2016)
**Επεισόδια 1-5:** Ο Μέρφυ μένει αιχμάλωτος στο καταφύγιο για 86 ημέρες, όπου μαθαίνει ότι ο επιστήμων Κρις άφησε την Α.Λ.Ι. και έκανε το Πυρηνικό Ολοκαύτωμα. Όταν ελευθερώνεται βρίσκει τον Τζάχα στο αρχοντικό, που του λέει ότι δεν φταίει η Α.Λ.Ι. για τον πόλεμο, αντίθετα μόλις μετέτρεψαν μια πυρηνική κεφαλή σε πηγή ενέργειας για την Πόλη του Φωτός. Έρχεται με πλοιάριο η Εμόρι και τους πάει στον προορισμό τους μαζί με τον Οτάν, αλλά στο δρόμο τους κλέβει την τεχνολογία και φεύγει με τον Μέρφυ, ενώ η Α.Λ.Ι. τους αφήνει ατιμώρητους, γιατί "στην Πόλη του Φωτός δεν υπάρχει ούτε πόνος, ούτε θάνατος". Στη νέα *Βάση Αρκέιντια* (πρώην Βάση Τζάχα), ο Λίνκολν εκπαιδεύει τους Ουράνιους. Ο Μπέλλαμυ συνδέεται αισθηματικά με την Τζίνα Μάρτιν και μαζί με τους Μόντυ, Ρέιβεν, Οκτέιβια και Τζάσπερ (διαλυμένος από το θάνατο της Μάγια), στέλνονται στον τομέα 7, στα σύνορα του Έθνους του Πάγου, όπου διοικεί η βασίλισσα Νάια της Αζγκέντα, που δεν σέβεται την κατάπαυση του πυρός. Εκεί, σε εμπλοκή σκοτώνονται 3 Γήινοι ανιχνευτές, τραυματίζεται ο Τζάσπερ και γυρίζει με τις Οκτέιβια και Ρέιβεν πίσω, ενώ οι υπόλοιποι συνεχίζουν και συναντούν τους Μάρκους και Ίντρα, που τους προειδοποιεί ότι υπάρχει επικήρυξη για την Κλαρκ, που την αποκαλούν Γουανχέντα (= Ηγέτιδα του Θανάτου). Η καγκελάριος Γκρίφιν καταλαβαίνει ότι η Ρέιβεν πονάει πολύ και πρέπει να εγχειριστεί στο γοφό, ενώ η Οκτέιβια λογομαχεί με τον Λίνκολν και ο Τζάσπερ τσακώνεται με όλους. Η Κλαρκ επιβιώνει μόνη στο δάσος, σκοτώνει άγρια ζώα, τα ανταλλάσσει με προμήθειες στη Νάυλα και γίνονται ζευγάρι. Όμως, ο πρίγκηπας Ρόαν της Αζγκέντα (γιος της Νάια) την αιχμαλωτίζει, την πηγαίνει στην *Πόλις* και την παραδίδει στη Λέξα για να του αναιρέσει την εξορία, αλλά αυτή τον φυλακίζει γιατί η μητέρα του πάει να σπάσει τη συμμαχία. Η ομάδα Μπέλλαμυ βρίσκει μια ομάδα από τον *Γεωργικό Σταθμό* που έπεσε στη Γη, με τους Χάννα Γκριν (μητέρα του Μόντυ), δάσκαλο Τσαρλς Πάικ, Λακρόι, Σμιθ και συνολικά 63 επιζήσαντες. Χωρίζονται και ψάχνουν για την Κλαρκ, ο Μπέλλαμυ τραυματίζεται και γυρίζουν όλοι πίσω. Ο Νάικο φτάνει τραυματισμένος από ανθρώπους της Αζγκέντα στη Βάση Αρκέιντια και διακομίζεται στο Όρος Ουέδερ για θεραπεία από την καγκελάριο Γκρίφιν, ενώ ο Τζάσπερ αντιμετωπίζει τον πόνο του από την απώλεια της Μάγια. Η Λέξα, παρά την αντίθετη γνώμη του συμβούλου της Τάιτους, προτείνει στην Κλαρκ οι Ουράνιοι να προσχωρήσουν στη συμμαχία της και να γίνουν η 13η φυλή της, αρκεί αυτή να υποκλιθεί μπροστά της, πράγμα που η Κλαρκ δεν το συζητά καν. Στο Συμβούλιο των 12 φυλών, ο εκπρόσωπος του Έθνους του Πάγου αμφισβητεί την κυριαρχία της Λέξα και εκείνη τον σκοτώνει γκρεμίζοντάς τον από τον πύργο. Η καγκελάριος Γκρίφιν έρχεται κοντά με τον Μάρκους και πηγαίνουν στη Λέξα για διαπραγμάτευση, ενώ 36 από τον Γεωργικό Σταθμό εγκαθίστανται στο Όρος Ουέδερ και τους βοηθούν οι Σινκλαίρ, Ρέιβεν, Οκτέιβια και Μπέλλαμυ, αλλά η Έκο τους απομακρύνει στέλνοντάς τους στη συνάντηση να σταματήσουν τους υποτιθέμενους εκτελεστές. Ο Ρόαν προτείνει στην Κλαρκ να σκοτώσει τη Λέξα, ώστε να γίνει αποδεκτή σύμμαχος της Νάια, αλλά εκείνη προειδοποιεί τη Λέξα και ζητά από τη μητέρα της οι Ουράνιοι να γίνουν η 13η φυλή, ώστε να έχουν ειρήνη. Οι Μπέλλαμυ και Οκτέιβια εισβάλλουν ένοπλοι στη συνάντηση, αλλά είναι παγίδα και ένας Γήινος με τους κωδικούς αυτοκαταστροφής ανατινάζει το Όρος Ουέδερ σκοτώνοντας 49 άτομα του Γεωργικού Σταθμού και τη Τζίνα, ενώ γλυτώνουν μόνο οι Σινκλαίρ και Ρέιβεν. Ο Μάρκους βάζει την πυροσφραγίδα στο μπράτσο του και έτσι οι Ουράνιοι γίνονται η 13η φυλή, ενώ η Λέξα ορκίζεται πίστη και αφοσίωση στην Κλαρκ και προστασία στη φυλή της και της γνωρίζει τον δόκιμο Έιντεν, πιο πιθανό διάδοχό της. Η Έκο ενημερώνει τη Νάια ότι όλα πήγαν σύμφωνα με το σχέδιό τους και θα γίνει πόλεμος, όπως είχε σχεδιάσει ο λοχαγός Έμερσον, που τους είχε δώσει και τους κωδικούς. Η Νάια συλλαμβάνεται και οδηγείται μπροστά στο Συμβούλιο των φυλών, όπου κάνει πρόταση μομφής και ορίζει το γιο της να μονομαχήσει με τη Λέξα. Η Κλαρκ προσπαθεί να δηλητηριάσει τη Νάια, αλλά αποτυγχάνει και εκείνη της αποκαλύπτει ότι η Οντάρι είναι Νάιτμπλαντ (= μαύρο αίμα, έχει αίμα από τον πρώτο Ηγέτη) και θα είναι η επόμενη Ηγέτιδα. Στη μονομαχία, η Λέξα κερδίζει τον Ρόαν και σκοτώνει τη Νάια, ορίζει τον Ρόαν βασιλιά και στέλνει την Ίντρα με 300 πολεμιστές να προστατεύσουν τη Βάση Αρκέιντια. Ο Μπέλλαμυ λόγω τύψεων που άφησε το Όρος Ουέδερ αφύλακτο, παραιτείται από φρουρός, μαζί με τον Πάικ κινούνται εναντίον των Γήινων και συλλαμβάνονται, αλλά στις εκλογές βγαίνει νέος καγκελάριος ο Πάικ, έτσι απορρίπτει την πυροσφραγίδα της συμμαχίας ως 13η φυλή και κινείται εναντίον της Ίντρα. Με μια ομάδα 10 ατόμων εκτελεί τους 300 και αφήνει την Ίντρα τραυματισμένη για να μεταφέρει μήνυμα στις Λέξα και Κλαρκ. Ο Μπέλλαμυ διαφωνεί με τον Πάικ που θέλει να ισοπεδώσει ένα διπλανό χωριό Γήινων για να κάνουν καλλιέργειες, όμως δεν συμμαχεί με τους Μάρκους και Λίνκολν, ενώ η Οκτέιβια στέλνεται μυστικά στη Λέξα και ο Τζάσπερ μεθυσμένος σκορπά τις στάχτες των νεκρών φίλων του στο Όρος Ουέδερ. Επιστρέφει ο Τζάχα με τον Οτάν, αλλά η ασφάλεια τον σκοτώνει. Ο Τζάχα προσπαθεί να πείσει κόσμο να πάει μαζί του στην Πόλη του Φωτός και δίνει ένα τσιπ στη Ρέιβεν, που το παίρνει όταν φτάνει ο πόνος στο απροχώρητο, με αποτέλεσμα την άμεση θεραπεία της. Οι Μέρφυ και Εμόρι κλέβουν Γήινους, μέχρι που ο Μέρφυ συλλαμβάνεται. Η Κλαρκ μπαίνει κρυφά μέσα στη Βάση Αρκέιντια και προσπαθεί να μεταπείσει τον Μπέλλαμυ, αλλά αυτός τη συλλαμβάνει. Δραπετεύει με την Οκτέιβια και πάνε στη Λέξα, όπου την πείθει να σπάσει την αλυσίδα και "το αίμα να μην πληρωθεί με αίμα", ενώ ο Τάιτους διαφωνεί.

**Επεισόδια 6-10:** Ο Ρόαν στέλνει αιχμάλωτο στην Κλαρκ τον λοχαγό Έμερσον, υπεύθυνο για την ανατίναξη του Όρους Ουέδερ, αυτή του χαρίζει τη ζωή ως τελευταίου του είδους του και η Λέξα τον εξορίζει. Ο καγκελάριος Πάικ συλλέγει κρυφά δείγματα νερού και χώματος, ο Μάρκους βάζει κοριό στο γραφείο του Πάικ και τον παρακολουθεί μαζί με τους Μίλλερ και Χάρπερ, ενώ ο Τζάχα πείθει και άλλους να πάρουν τα τσιπ. Η Ρέιβεν έχει πολύ καλές εξετάσεις και ευγνώμων για τη θεραπεία πείθεται να δώσει πρόσβαση στην Α.Λ.Ι. για το κεντρικό κομπιούτερ, δεν ξέρει όμως ότι αυτή ουσιαστικά θέλει να βρει και να αναβαθμίσει το πρόγραμμα που κατέστρεψε τον κόσμο. Δεν βρίσκει τίποτα στους 12 σταθμούς, αλλά ο Τζάχα της λέει ότι υπήρχε και 13ος σταθμός με το όνομα "ΠΟΛΑΡΙΣ" (εξ'ου και το όνομα *ΠΟΛΙΣ*) και τον διέγραψαν από τη μνήμη. Η Άμπυ δεν πείθεται από τις ειρηνικές προθέσεις του Τζάχα και κατάσχει τα τσιπ. Η Οκτέιβια πηγαίνει στο χωριό των Τρίκρου για να τους προειδοποιήσει να φύγουν, αλλά ο Σέμετ φτιάχνει παγίδες περιμένοντας το εκτελεστικό απόσπασμα, με αποτέλεσμα να σκοτωθούν οι Μονρό και Λακρόι. Στην Πόλις, δίπλα στην κάψουλα του Σταθμού Πολάρις βρίσκεται φυλακισμένος και ανακρίνεται ο Μέρφυ για το τσιπ από τον Τάιτους, που του λέει ότι το "**∞**" (= σύμβολο του απείρου) είναι το πιο ιερό σύμβολο της Ηγέτιδάς του. Σε flashback, 97 χρόνια πριν, η Μπέκα πειραματιζόταν με την Τεχνητή Νοημοσύνη (ΤΝ) και τη νευρωτική διεπαφή, όμως η Α.Λ.Ι. ξέφυγε, χάκαρε τους κωδικούς εκτόξευσης πυρηνικών και εξαπέλυσε το Πυρηνικό Ολοκαύτωμα από την Κίνα, βασισμένη στο μότο "Πάρα πολλοί άνθρωποι", ενώ οι επιστήμονες το παρακολουθούσαν ανήμποροι να αντιδράσουν από το *Σταθμό Πολάρις* στο διάστημα. Ο Κυβερνήτης μαθαίνει το λάθος της Μπέκα και προσπαθεί να καταστρέψει το έργο της, όμως εκείνη κλειδώνεται στην κάψουλα και εκτοξεύεται στη Γη, ενώ ο σταθμός καταστρέφεται παραδειγματικά για ανυπακοή την Ημέρα της Ενότητας, τα δε στοιχεία ύπαρξής του διαγράφονται από παντού. Ο Σέμετ πηγαίνει την Οκτέιβια στη Λέξα και απαιτεί δικαιοσύνη για την καταστροφή του χωριού του, ξεσηκώνοντας εναντίον της τους Γήινους, όμως αυτή διατάσσει να αποκλειστεί περιμετρικά η Βάση Αρκέιντια και όποιος Ουράνιος βγαίνει εκτός θα εκτελείται, ώσπου να τακτοποιήσουν τους ηγέτες τους εκ των έσω. Η Κλαρκ έρχεται κοντά με την ερωτευμένη Λέξα και συναντά τον Μέρφυ, ενώ ο Τάιτους προσπαθώντας να τη σκοτώσει για να μην επηρεάζει πια την Ηγέτιδα, τραυματίζει θανάσιμα τη Λέξα. Ως Φύλακας της Φλόγας, κάνει το τελετουργικό μετάβασης της ΤΝ της Ηγέτιδας από τον αυχένα της σε νέο Ηγέτη, όπως το είχε πρωτοκάνει η Μπέκα και ξεκινά το κονκλάβιο. Η Ίντρα συνοδεύει την Οκτέιβια στη Βάση Αρκέιντια προτού εφαρμοστεί ο αποκλεισμός. Μια 4μελής ομάδα περιπολίας της Βάσης Αρκέιντια εκτελείται από τους Γήινους και οι αγγελιαφόροι ειδοποιούν τον Πάικ να παραδοθεί, όμως ο Μπέλλαμυ τους σκοτώνει. Οι προμήθειες φτάνουν μόνο για 2 βδομάδες αποκλεισμό, ενώ τα πυρομαχικά είναι στο 1/3 και ο Μάρκους προσπαθεί ανεπιτυχώς να πείσει τους Πάικ και Μπέλλαμυ να παραδοθούν για να γλυτώσουν τη σφαγή. Ο Τζάχα ερευνά με τη Ρέιβεν αν όντως έπεσαν τα συντρίμμια του 13ου σταθμού στον ωκεανό και χρησιμοποιούν τον Τζάσπερ να πάρει το τσιπ από τον Πάικ, αλλά εκείνη ανακαλύπτει ότι έχει ξεχάσει τον Φιν εξαιτίας της Α.Λ.Ι. και τα παρατάει. Ο Πάικ βρίσκει τον κοριό και μεταδίδει ψεύτικες πληροφορίες, ο Σινκλαίρ προσπαθεί να κάνει σαμποτάζ, αλλά συλλαμβάνεται και φυλακίζεται μαζί με τους Γήινους και ο Μίλλερ παγιδεύεται με τον κοριό από τον φίλο του Μπράιαν. Γίνεται εξέγερση στη φυλακή ως αντιπερισπασμός για να μπορέσει ο Μάρκους να παραδώσει τον Πάικ στους Γήινους, αλλά τον συλλαμβάνει ο Μπέλλαμυ και καταδικάζεται σε εκτέλεση για προδοσία μαζί με τους Λίνκολν και Σινκλαίρ από τον Πάικ, ενώ ο Μπέλλαμυ διαφωνεί. Έτσι, μαζί με τον Μόντυ συμμαχούν με τους Μίλλερ, Χάρπερ, Οκτέιβια, Χάννα και Άμπυ για την απελευθέρωσή τους. Συλλαμβάνονται οι Μόντυ και Χάννα, ο Λίνκολν παραδίδεται για να τους σώσει και ο Πάικ τον εκτελεί. Ξεκινά το κονκλάβιο, αλλά η Οντάρι σκοτώνει τον Έιντεν και όλα τα παιδιά στον ύπνο τους και γίνεται η επόμενη Ηγέτιδα, που θέλει να εξαφανίσει τους Ουράνιους. Ο Ρόαν προσπαθεί να βγάλει κρυφά τους Κλαρκ και Μέρφυ από την Πόλις μέσα από τούνελ, αυτή όμως θέλει να πάρει και τη Φλόγα μαζί τους. Ο Τάιτους χρίζει την Κλαρκ ως Φύλακα της Φλόγας, της δίνει την ΤΝ και τη στέλνει να βρει τη Λούνα, την τελευταία Νάιτμπλαντ, ώστε να πάρει τη θέση της Οντάρι, ενώ εκείνος αυτοκτονεί, ώστε να μην αναγκαστεί να τη χρίσει Ηγέτιδα. Η Οντάρι καθυστερεί την ανάληψή της, επειδή δεν ξέρει να απαριθμήσει τη γενεαλογική σειρά και επιτίθεται στον πρέσβη Ουσάκ, ενώ χρησιμοποιεί τον Μέρφυ για σύμβουλο και εραστή της. Η Ρέιβεν προσπαθεί να βγάλει την Α.Λ.Ι. από το μυαλό της, αλλά εκείνη της αντεπιτίθεται με τον πόνο, μέχρι που παραδίδεται και καταλαμβάνει το σώμα της, ενώ αναγκάζει και την Άμπυ να πάρει το τσιπ. Έτσι φτιάχνει στρατό από υποτακτικούς καταλαμβάνοντας τη Βάση Αρκέιντια, ενώ ο Τζάσπερ απαγάγει τη Ρέιβεν και με τη βοήθεια της Κλαρκ διαφεύγουν. Συλλαμβάνεται ο Μόντυ και σε ανταλλαγή αιχμαλώτων ο Μπέλλαμυ για να γλυτώσει την Οκτέιβια, οδηγεί τον Πάικ στα όρια του αποκλεισμού και τον παραδίδει στους Γήινους, που τον πηγαίνουν στην Οντάρι, συνοδεία του Μάρκους.

**Επεισόδια 11-16:** Οι Κλαρκ και Τζάσπερ συναντιούνται στη σπηλιά με τους Μπέλλαμυ, Οκτέιβια, Μόντυ, Μίλλερ και Χάρπερ και προσπαθούν να απελευθερώσουν τη Ρέιβεν από την κυριαρχία της Α.Λ.Ι.. Κρύβονται στο σπίτι της Νάυλα και οι Μόντυ και Οκτέιβια πηγαίνουν να πάρουν τον ηλεκτρομαγνήτη από την Κατασκήνωση, όμως η Α.Λ.Ι. το μαθαίνει, τους επιτίθεται με τη Χάννα και ο Μόντυ αναγκάζεται να τη σκοτώσει για να γλυτώσει την Οκτέιβια. Δημιουργούν ένα ηλεκτρομαγνητικό παλμό που καταστρέφει το τσιπ της Ρέιβεν, ενώ η Κλαρκ της ανοίγει τον αυχένα για να βγουν τα υπολείμματα και εκείνη επανέρχεται, ενημερώνοντάς τους ότι το τσιπ της ΤΝ που χρησιμοποιούσαν οι Ηγέτες είναι το μόνο που μπορεί να σταματήσει την Α.Λ.Ι.. Εκείνη καταλαβαίνει τις προθέσεις τους και αποφασίζει να τους σκοτώσει όλους. Η ομάδα επιστρέφει στη Βάση Αρκέιντια, όπου δέχονται επίθεση από τον Έμερσον που σκοτώνει τον Σινκλαίρ. Στη γενική συμπλοκή η Κλαρκ σκοτώνει τον Έμερσον εμφυτεύοντάς του το τσιπ, ενώ σε τελετουργική φωτιά καίνε τους νεκρούς Λίνκολν και Σινκλαίρ και οι Κλαρκ, Μπέλλαμυ, Οκτέιβια και Τζάσπερ φεύγουν για να βρουν τη Λούνα. Η Ρέιβεν προσπαθεί να σπάσει τον κώδικα, ενώ η Χάρπερ έρχεται κοντά με τον Μόντυ. Ο Μέρφυ επανασυνδέεται με την Εμόρι, που τον προδίδει στον Τζάχα και εκείνος χορηγεί το τσιπ στην Οντάρι, ώστε να υποχρεώσει όλους τους Γήινους να το πάρουν και να πάνε στην Πόλη του Φωτός. Ο Πάικ οδηγείται με τον Μάρκους στην Οντάρι και ο Τζάχα τους δίνει το τσιπάκι, αλλά αρνούνται και ο μεν Πάικ φυλακίζεται, με την Ίντρα να του επιτίθεται για τη δολοφονία των 300 της ομάδας της, ο δε Μάρκους σταυρώνεται, αλλά λυγίζει όταν τον απειλούν με εκτέλεση της αγαπημένης του Άμπυ και παίρνει το τσιπ. Σε flashback, 6 μήνες πριν, ο Πάικ είχε οριστεί από το εξαμελές Συμβούλιο να μάθει στην ομάδα των "100" τρόπους επιβίωσης στη Γη. Η ομάδα Κλαρκ βρίσκει τη Λούνα και τη φυλή Φλόκρου σε μια εξέδρα πετρελαίου και της δίνει το τσιπ της ΤΝ, αλλά εκείνη αρνείται να το πάρει, γιατί δεν θέλει σκοτωμούς. Η Α.Λ.Ι. τους βρίσκει εκεί, δίνει το τσιπ στους στρατιώτες της Λούνα οργανώνοντας πραξικόπημα και βιαίως προσπαθεί να το χορηγήσει και στη Λούνα, όμως εκείνη ξεφεύγει, σκοτώνει τους αγαπημένους της και στέλνει πίσω στην ακτή την ομάδα της Κλαρκ. Στη φυλακή η Ίντρα σκοτώνει τους φρουρούς, δραπετεύουν με τους Πάικ και Μέρφυ και ψάχνουν τη τσάντα του Τζάχα για να καταστρέψουν την ΤΝ. Η Ρέιβεν σπάζει τους κωδικούς της κεντρικής μονάδας της Αρκέιντια, αλλά πριν προλάβει να διαγράψει την Α.Λ.Ι., εκείνη μεταφέρεται στην κινητή μονάδα, όμως τώρα ξέρουν ότι υπάρχει διακόπτης τερματισμού. Η ομάδα Πάικ πηγαίνει στην κάψουλα του σταθμού Πολάρις όπου βρίσκουν την Εμόρι και την τσάντα, αλλά ουσιαστικά είναι πυρηνική κυψέλη καυσίμου και η καταστροφή της θα ακτινοβολήσει όλη την Πόλις. Ο σέρβερ έχει τους εγκεφάλους όσων έχουν μπει στην Πόλη του Φωτός και η καταστροφή του θα σημάνει την εξαφάνισή τους, ο Πάικ όμως καταφέρνει να παρακάμψει την πυρηνική κυψέλη και την καταστρέφει. Εισβάλλει ο Τζάχα με την Α.Λ.Ι., αλλά η ομάδα Πάικ διαφεύγει από τη σήραγγα. Η ομάδα της Κλαρκ συμμαχεί με τον Ρόαν ώστε να βάλει την ΤΝ στην Οντάρι, όμως είναι παγίδα της Α.Λ.Ι., που τους ελέγχει μέσω του Τζάσπερ, που τραυματίζει τον Μόντυ, ωστόσο η Ρέιβεν καταφέρνει να μπει στον σέρβερ. Οι Γήινοι συλλαμβάνουν την Κλαρκ και ο Μάρκους τραυματίζει τον Ρόαν. Η ομάδα Μπέλλαμυ, Οκτέιβια, Μίλλερ και Μπράιαν συλλαμβάνονται, αλλά τους απελευθερώνει η ομάδα Πάικ. Οι Μπέλλαμυ και Μέρφυ χρησιμοποιούν τον ανελκυστήρα για να ανέβουν στην κορφή του πύργου, ενώ τραυματίζεται ο Πάικ. Ο Τζάσπερ χτυπά στο κεφάλι την Οντάρι, ο Μπέλλαμυ τον πυροβολεί, ενώ ο Μέρφυ σώζει από αυτοκτονία τη Άμπυ, αλλά η Κλαρκ δεν μπορεί να χρησιμοποιήσει την ΤΝ στην Οντάρι, γιατί είναι εγκεφαλικά νεκρή. Η Κλαρκ επαναφέρει τη μητέρα της από την κυριαρχία της Α.Λ.Ι. και μην έχοντας άλλη επιλογή, αποφασίζει να δοκιμάσει αυτή το τσιπ, κάνοντας μετάγγιση αίματος από την Οντάρι. Ο Μέρφυ της τοποθετεί την ΤΝ στο σβέρκο και ο Μπέλλαμυ της χορηγεί το τσιπ, έτσι μεταφέρεται στην Πόλη του Φωτός, όπου αρχικά είναι αόρατη από τους άλλους και με τη βοήθεια της Λέξα που ήταν μέσα στην ΤΝ βρίσκει το διακόπτη τερματισμού του προγράμματος. Η Α.Λ.Ι. την προειδοποιεί ότι αν το κλείσει, σε έξι μήνες η Γη θα καταστραφεί από τη ραδιενέργεια που διαχέεται από τους πυρηνικούς αντιδραστήρες των σταθμών παραγωγής ηλεκτρικής ενέργειας, όμως η Μπέκα την πείθει και το κλείνει. Οι Πάικ, Οκτέιβια, Μπέλλαμυ, Μίλλερ, Μπράιαν, Άμπυ και Μέρφυ προσπαθούν να αποκρούσουν την επίθεση των Γήινων που ελέγχονται από την Α.Λ.Ι., αλλά μόλις η Κλαρκ κλείνει το διακόπτη, συνέρχονται και σταματούν. Η Άμπυ αφαιρεί την ΤΝ από την Κλαρκ και έρχεται η συγνώμη για τη βία από όλους προς όλους, όμως η Οκτέιβια δεν το ξεπερνά και σκοτώνει τον Πάικ, παίρνοντας εκδίκηση για τα εγκλήματα που αυτός έκανε εναντίον των 300 Γήινων και του Λίνκολν.

### 4ος κύκλος (13 επεισόδια, 2017)
**Επεισόδια 1-4:** Η Κλαρκ προειδοποιεί τους Ουράνιους για την επικείμενη καταστροφή της Γης από τη ραδιενέργεια. Η φυλή Αζγκέντα με την Έκο παίρνει ένοπλα την εξουσία της Πόλις και φυλακίζει τους Ουράνιους, όμως οι Κλαρκ, Οκτέιβια και Άμπυ σώζουν κρυφά τον τραυματία Ρόαν, του δίνουν το τσιπ της ΤΝ, τον ενημερώνουν για τον κίνδυνο από τη ραδιενέργεια και τον πείθουν να τους αναγνωρίσει ως 13η φυλή, όπως είχε κάνει η Λέξα. Οι Μέρφυ και Εμόρι φεύγουν μακριά μόνοι τους, οι Κλαρκ, Μπέλλαμυ, Μίλλερ και Μπράιαν ξεκινούν για να βρουν τρόπο να νικήσουν την ακτινοβολία, ενώ ήδη ο πρώτος πυρηνικός αντιδραστήρας λιώνει στην περιοχή των Πυραμίδων, σκορπώντας το θάνατο. Ο Πρεσβευτής των Τρισανάκρου συνωμοτεί με τον Ίλιαν εναντίον του Ρόαν για να τον εκθρονίσει, ο Μάρκους προσπαθεί ανεπιτυχώς να του αλλάξει γνώμη και η Οκτέιβια που τώρα την αποκαλούν Σκάιριπα (= θάνατος από ψηλά) τον σκοτώνει. Η ομάδα Κλαρκ προσπαθεί να επισκευάσει την Κιβωτό και να προφυλαχτεί εκεί, χρησιμοποιώντας την υδροηλεκτρική γεννήτρια από το Γεωργικό Σταθμό. Πηγαίνουν να την πάρουν, αλλά βρίσκουν να προστατεύεται από το Έθνος των Πάγων και ενώ συνθηκολογούν, ανακαλύπτουν Ουράνιους φυλακισμένους εκεί, έτσι αποφασίζουν να ανατινάξουν τη γεννήτρια για να σκοτώσουν τους Γήινους και να απελευθερώσουν τους φίλους τους. Επιστρέφοντας στη Βάση Αρκέιντια, η Κλαρκ με μια εμπνευσμένη ομιλία τους δίνει ελπίδα και τους βάζει όλους να βοηθήσουν τη Ρέιβεν, ώστε να επισκευάσουν εγκαίρως το Σταθμό Άλφα. Οι Λούνα και Νάικο έρχονται με τους εναπομείναντες της φυλής Φλόκρου από την εξέδρα πετρελαίου που έχουν προσβληθεί από ακτινοβολία επειδή έφαγαν ψόφια ψάρια, πράγμα που σημαίνει ότι έχουν μόνο δύο μήνες περιθώριο. Ο Ρόαν ενημερώνει τις Ίντρα και Οκτέιβια ότι του έκλεψαν την ΤΝ, όμως αποδεικνύεται ότι την έχει η Γκάια, κόρη της Ίντρα και Φύλακας της Φλόγας και η Οκτέιβια λέει ψέματα στον Ρόαν ότι η ΤΝ καταστράφηκε. Ο Μέρφυ πηγαίνει στην Αρκέιντια για τρόφιμα, όμως μαθαίνει την αλήθεια και κλέβει φάρμακα για την ομάδα της Λούνα, που αποδεικνύονται άχρηστα, γιατί πεθαίνουν όλοι εκτός από αυτή, αφού είναι Νάιτμπλαντ και "από τις στάχτες θα αναγεννηθούν όλοι". Ο Τζάχα ανακαλύπτει ένα καταφύγιο χτισμένο από μια θρησκευτική ομάδα, τη *Δεύτερη Αυγή*, αλλά δεν ήταν καλά σφραγισμένο και σκοτώθηκαν όλοι οι άνθρωποι που ήταν μέσα. Ο Μέρφυ φέρνει την Εμόρι στη βάση, ενώ η Κλαρκ φτιάχνει τη λίστα των "100" που θα μπουν στο Σταθμό Άλφα και βάζει μέσα τον Μπέλλαμυ, ο οποίος δεν δέχεται αν δεν τον ακολουθήσει και η Κλαρκ, όπως και γίνεται. Μια ομάδα με τη Άμπυ πηγαίνει στο νησί που ήταν η βάση της Μπέκα, για να φτιάξουν εμβόλιο από το αίμα της Λούνα. Εκεί τους επιτίθενται ντρόουν και σκοτώνουν τον Νάικο, αλλά η Ρέιβεν τα απενεργοποιεί. Ο Ρόαν συλλαμβάνει τους Μπέλλαμυ και Στήβενς να κυνηγούν στο δάσος του, πιστεύει ότι προσπαθούν να τον εξαπατήσουν, έτσι σκοτώνει τον Στίβενς και σπάει τη συμμαχία, αιχμαλωτίζοντας Ουράνιους και Τρίκρου. Οι Τζάσπερ και Μόντυ ανακαλύπτουν τη λίστα των "100", την κοινοποιούν στους Ουράνιους και επικρατεί διχόνοια, όμως ο Τζάχα τους υπόσχεται κλήρωση σε όποιους δουλέψουν για το σκοπό τους και επέρχεται ηρεμία. Η Έκο τραυματίζει την Οκτέιβια και την πετά στο γκρεμό, όμως εκείνη πέφτει στο ποτάμι και γλυτώνει.

**Επεισόδια 5-8:** Ο Ίλιαν φέρνει την τραυματισμένη Οκτέιβια στη Βάση Αρκέιντια, που τους προειδοποιεί για το στρατό του Έθνους του Πάγου που έρχεται. Η Κλαρκ προσπαθεί να μεταπείσει τον Ρόαν και συμφωνούν οι λαοί τους να μοιραστούν τις 100 θέσεις σωτηρίας στη βάση. Ο Ίλιαν ολοκληρώνει το σχέδιό του να καταστρέψει τη Βάση Αρκέιντια, πριν προλάβει η Οκτέιβια να τον σταματήσει. Η Ρέιβεν παθαίνει επιληψία, η Άμπυ την ενημερώνει ότι ο εγκέφαλός της έδειξε σημάδια βλάβης και η μεγάλη ηλεκτρική δραστηριότητα που έχει, θα τη σκοτώσει. Λόγω της παλιάς σύνδεσης με το τσιπ ξέρει τα μυστικά της Μπέκα, έτσι βρίσκει ένα πύραυλο και αντιλαμβάνεται ότι η λύση για να φτιάξει Νάιτμπλαντ είναι στο διάστημα, σε περιβάλλον με μηδενική πίεση, ενώ καταφέρνει να ολοκληρώσει την αποστολή της με χειροκίνητη προσομοίωση στο πρόγραμμα. Η Κλαρκ πηγαίνει στο νησί τα τελευταία βαρέλια υδραζίνης που έχουν για τον πύραυλο της Ρέιβεν, όμως στο δρόμο την πιάνουν οι Τρίκρου και σώζεται από τους Μπέλλαμυ και Ρόαν, έχοντας χάσει ένα πολύτιμο βαρέλι. Εκεί συλλαμβάνουν τον Μπέιλις και τον χρησιμοποιούν ως πειραματόζωο για το Νάιτμπλαντ, χωρίς επιτυχία. Οι Ουράνιοι προσπαθούν να λυντσάρουν τον Ίλιαν, αλλά τον γλυτώνει ο Τζάχα, ενώ η Οκτέιβια φεύγει στο δάσος, ακολουθούμενη από τον Ίλιαν που της χρωστά τη ζωή του. Πέφτει η μαύρη βροχή, που είναι τοξική ακόμα και για τους Ουράνιους. Παγιδεύονται 2 άτομα έξω από τη βάση και ο Μπέλλαμυ προσπαθεί ανεπιτυχώς να τους βοηθήσει, με τους νεκρούς να ανέρχονται σε 18, ενώ το κύμα του Θανάτου θα φτάσει σε 10 μέρες. Η Οκτέιβια και ο Ίλιαν αποφεύγουν τη μαύρη βροχή και έρχονται κοντά, μέσα στη σπηλιά που βρήκαν καταφύγιο. Η Λούνα δεν θέλει πια να τους βοηθήσει και της αφαιρούν βιαίως νωτιαίο μυελό, με σκοπό να το χορηγήσουν στην Εμόρι, όμως η Κλαρκ το χρησιμοποιεί αυτή, ενώ η Άμπυ καταστρέφει το θάλαμο ραδιενέργειας, γιατί είχε διαισθανθεί μέσω του τσιπ ότι αυτό θα σκότωνε την κόρη της. Οι Τζάχα, Μάρκους και Μόντυ ζητούν βοήθεια από τη Γκάια, εκείνη τους πηγαίνει στο ναό στο *Καταφύγιο* του πρώτου Διοικητή (*Πραμχέντα*), της Μπέκα, που το ανοίγουν με ειδικό κλειδί και επιτέλους "η σωτηρία βρίσκεται εκεί μέσα".

**Επεισόδια 9-13:** Ο Τζάχα ενημερώνει τους Ουράνιους στη Βάση Αρκέιντια για την ανακάλυψη του καταφύγιου και τη μετακίνησή τους εκεί, όμως ο Τζάσπερ, η Χάρπερ και άλλοι νέοι δεν ακολουθούν, προτιμώντας να πεθάνουν, ενώ μένει πίσω και ο ερωτευμένος Μόντυ. Η Ρέιβεν έχει παραισθήσεις και βλέπει τη Μπέκα, που τη βοηθά να πάει στο διάστημα. Η φυλή Αζγκέντα αποκλείει τις άλλες φυλές από την πρόσβαση στο καταφύγιο, ενώ η Κλαρκ δεν μπορεί να αλλάξει γνώμη στον Ρόαν. Προσπαθεί να γίνει Διοικητής με το τσιπ της ΤΝ και να τους ενώσει, όμως οι φυλές δεν τη δέχονται γιατί έγινε Νάιτμπλαντ με μετάγγιση αίματος. Συγκαλείται μονομαχία των αρχηγών των 13 φυλών μέσα στους τοίχους της Πόλις και ο νικητής θα πάρει για τη φυλή του το καταφύγιο. Αγωνιζόμενοι είναι μεταξύ άλλων ο Γκάελ των Ινγκρανρονάκρου, ο Φίο των Τρίκρου, ο Μέζι των Λουγάντα Κλίρον Κρου, η Γκουάρα των Πόντακρου, ο Ρόαν των Αζγκέντα, η Οκτέιβια των Ουράνιων, ο Ίλιαν των Τρισανάκρου και η Λούνα των Φλόκρου, ως τελευταία της φυλής της, που αν κερδίσει δηλώνει ότι θα τους σκορπίσει το θάνατο. Μετά από εκατέρωθεν κλεψιές και συμμαχίες, νικήτρια βγαίνει η Οκτέιβια σκοτώνοντας στο τέλος τη Λούνα. Προτείνει την ενότητα των 13 φυλών και μοίρασμα του καταφύγιου για την κοινή τους σωτηρία, όμως οι Ουράνιοι έχουν ήδη μπει μέσα στο καταφύγιο και έχουν κλειδώσει έξω τους Γήινους, θυσιάζοντας τον Μάρκους και την Οκτέιβια, μόλις 2 μέρες πριν έρθει το κύμα θανάτου. Ο Μπέλλαμυ προσπαθεί να σώσει τον Μάρκους και την Οκτέιβια που έκανε συμφωνία για να σωθούν 100 άτομα από κάθε φυλή, όμως ο Τζάχα τον φυλακίζει. Η Άμπυ τον βοηθά να δραπετεύσει και να ανοίξει την πόρτα για τους Γήινους, έτσι πρέπει και αυτοί να επιλέξουν τα 100 άτομα των Ουράνιων που θα παραμείνουν στο καταφύγιο. Η Ρέιβεν βλέπει τον Σινκλαίρ, που της δείχνει μια άλλη προσέγγιση της ασθένειάς της: να σταματήσει την καρδιά της, ώστε αντίστοιχα να σταματήσει η ηλεκτρική δραστηριότητα στο μυαλό της, πράγμα που πετυχαίνει και θεραπεύεται. Ο Τζάσπερ και οι άλλοι νέοι αυτοκτονούν παίρνοντας μεγάλη δόση παραισθησιογόνων, αλλά ο Μόντυ καταφέρνει να πείσει την αγαπημένη του Χάρπερ να τον ακολουθήσει στο καταφύγιο. Οι Μπέλλαμυ και Κλαρκ πηγαίνουν να φέρουν τη Ρέιβεν και τους βοηθούν οι Μέρφυ και Εμόρι, με σκοπό να μείνουν στο καταφύγιο του νησιού. Στο δρόμο τους επιτίθενται Γήινοι καταστρέφοντας το φορτηγό τους, αλλά τους σώζει η Έκο, με αντάλλαγμα να έρθει μαζί τους, ενώ συναντιούνται με τους Μόντυ και Χάρπερ. Στο καταφύγιο, πρέπει να αποφασίσουν για τους 364 ανθρώπους που θα θυσιαστούν και αρχίζουν οι αψιμαχίες. Ο Τζάχα αντιδρά, αλλά πείθεται από τον Μάρκους να κοιμίσουν με αέριο τους Ουράνιους και να χρησιμοποιήσουν τη λίστα σωτηρίας της Κλαρκ, προτού οι Γήινοι με αρχηγό την Οκτέιβια τους εξοντώσουν. Η ομάδα Μπέλλαμυ φτάνει στο νησί και βρίσκει τη Ρέιβεν, αλλά δεν έχουν πια το χρόνο να επιστρέψουν πίσω και αποφασίζουν να πάνε όλοι μαζί με τον πύραυλο στο Σταθμό Παρακολούθησης της Κιβωτού, όπου θα μείνουν αναγκαστικά τα επόμενα πέντε χρόνια, μέχρι να διαλυθεί η ακτινοβολία. Ο Μπέλλαμυ ενημερώνει την Οκτέιβια για την απόφασή τους να πάνε στο διάστημα, ενώ εκείνη γίνεται η Διοικήτρια που όλες οι φυλές περιμένουν, με βοηθό την Ίντρα και τους λέει ότι αν μείνουν ενωμένοι, "από τις στάχτες τους θα αναγεννηθούν". Η ομάδα Μπέλλαμυ παίρνει τη γεννήτρια οξυγόνου και χρησιμοποιεί τον πύραυλο για να φτάσει στην Κιβωτό, η Κλαρκ μένει πίσω και κάνει χειροκίνητη ευθυγράμμιση του πιάτου στον πύργο με την Κιβωτό δίνοντας ρεύμα και σώζοντας έτσι τους φίλους της, ενώ εκείνη πέφτει στην Πραϊμφάγια.

Έξι χρόνια και εφτά ημέρες (= 2.199 ημέρες) μετά την Πραϊμφάγια, η Κλαρκ έχει επιβιώσει λόγω της μετάγγισης που είχε κάνει με το Νάιτμπλαντ και προσπαθεί κάθε μέρα να επικοινωνήσει με την Κιβωτό, ενώ δεν έχει νέα από το καταφύγιο. Ζει μαζί με μια Γήινη, τη Μάντι και βλέπουν να προσγειώνεται κοντά τους το σκάφος *Γκαγκάριν* που μεταφέρει οπλισμένους φύλακες και αιχμάλωτους.

### 5ος κύκλος (13 επεισόδια, 2018)
**Επεισόδια 1-4:** Σε flashback η Κλαρκ, 42 ημέρες μετά την Πραϊμφάγια, βγαίνει από το καταφύγιό της στο νησί και πηγαίνει περπατώντας μέσα από τη στεγνή πια λίμνη στην Πόλις, 340 km μακριά, όπου ανακαλύπτει ότι έχει ισοπεδωθεί, ενώ αδυνατεί να ανοίξει το καταφύγιο και να βρει τους δικούς της. Περιπλανιέται άσκοπα, χωρίς προμήθειες και τη στιγμή που αποφασίζει να αυτοκτονήσει από απελπισία, βρίσκει την καταπράσινη *Ρηχή Κοιλάδα* με ένα καταυλισμό και ένα ζωντανό κοριτσάκι, τη Μάντι, που είναι και αυτή Νάιτμπλαντ. Ενώνουν τις δυνάμεις τους και καταφέρνουν να επιζήσουν τα επόμενα 6 χρόνια. Στην Κιβωτό η ομάδα Μπέλλαμυ επιβιώνει χωρίς όμως να μπορεί να γυρίσει πίσω, αφού δεν έχουν καύσιμα. Βλέποντας να δημιουργείται ξανά η ζωή σε μια περιοχή της Γης που την ονομάζουν *Εδέμ* (είναι η Ρηχή Κοιλάδα), προσπαθεί να επικοινωνήσει με την Κλαρκ, αλλά η ραδιενέργεια μπλοκάρει ακόμα τις επικοινωνίες. Ο Μπέλλαμυ έχει γίνει ζευγάρι με την Έκο, ενώ ο Μέρφυ τα έχει χαλάσει με την Εμόρι. Βλέπουν να πλησιάζει το διαστημόπλοιο *Ελίτζιους 4*, που στέλνει στη Γη το μικρό μεταφορικό σκάφος *Γκαγκάριν* και προσπαθούν να το προσεγγίσουν για σωτηρία. Στη Ρηχή Κοιλάδα οι νεοφερμένοι είναι επιθετικοί και οι Κλαρκ και Μάντι αμυνόμενες σκοτώνουν τέσσερις εισβολείς. Σε flashback στο καταφύγιο, 46 ημέρες μετά την Πραϊμφάγια, ανακαλύπτουν ότι έχουν παγιδευτεί από τα χαλάσματα και δεν μπορεί να ανοίξει η μοναδική τους πόρτα προς τον έξω κόσμο, ενώ η σοδειά της φάρμας φτάνει μόνο για 5 χρόνια, έτσι η Οκτέιβια ως Διοικήτρια (τώρα αποκαλείται Βασίλισσα του Αίματος και έχει αλλάξει ο χαρακτήρας της, αφού έχει μετατραπεί σε δικτάτορα) προστάζει περιορισμό στις μερίδες. Η Κάρα ξεσηκώνει τους Ουράνιους και κλειδώνονται στο Σταθμό Καλλιέργειας, καταδικάζοντας σε θάνατο από πείνα τις άλλες φυλές, όπως και δικούς τους ανθρώπους που έμειναν έξω. Ο Τζάχα τραυματίζεται θανάσιμα αλλά καταφέρνει να ξεκλειδώσει την πόρτα του Σταθμού και συλλαμβάνονται οι στασιαστές, ενώ η Οκτέιβια του υπόσχεται ότι θα τιμωρηθούν μόνο οι ένοχοι. Όμως τους δίνει ευκαιρία να παλέψουν για τη ζωή τους μονομαχώντας μεταξύ τους, ενώ προσπαθεί και δημιουργεί την Ενωμένη Φυλή. Στο διάστημα, το διαστημόπλοιο Ελίτζιους 4*,* ήταν για εξορύξεις σε αστεροειδείς και ξεκίνησε την αποστολή του πριν το πυρηνικό ολοκαύτωμα με 300 κρατούμενους, 25 φύλακες και 12 άτομα πληρώματος, όμως οι κρατούμενοι με αρχηγό τη Συνταγματάρχη Σαρμέν Ντιγιόζα δραπέτευσαν, κατέστρεψαν τη μια μηχανή και το κατέλαβαν, σκοτώνοντας τους υπόλοιπους. Η ομάδα Μπέλλαμυ πηγαίνει εκεί και βρίσκει τους κρατούμενους σε χειμερία νάρκη, οι Ρέιβεν και Μέρφυ μένουν και τους κρατούν αιχμάλωτους, ενώ οι υπόλοιποι κατεβαίνουν στη Γη, για να αντιμετωπίσουν την ομάδα που έφυγε με το μεταφορικό σκάφος. Η Κλαρκ συλλαμβάνεται από τους κρατούμενους και τους ενημερώνει πώς καταστράφηκε ο πλανήτης. Ο Μπέλλαμυ προτείνει στη Ντιγιόζα ανταλλαγή της Κλαρκ με τους 283 κρατούμενους του Ελίτζιους 4, διάνοιξη του καταφύγιου και μοίρασμα στη μέση της Ρηχής Κοιλάδας. Στο καταφύγιο η Άμπυ κλέβει χάπια από το φαρμακείο, ο Μάρκους αναλαμβάνει την ευθύνη και στέλνεται στην αρένα, όπου βγαίνει νικητής. Όμως η Οκτέιβια τον υποχρεώνει να μονομαχήσει ξανά γιατί έδειξε αδυναμία, αλλά εκείνος μετανοιωμένος για το παρελθόν του αρνείται, ενώ ούτε η Άμπυ καταφέρνει να τον μεταπείσει. Η νέα μονομαχία σταματά όταν η ομάδα Ντιγιόζα ανοίγει δίοδο και ελευθερώνει στον έξω κόσμο τα εναπομείναντα 814 άτομα επί συνόλου 1.200 της Ενωμένης Φυλής, ενώ χακάρουν τους Ρέιβεν και Μέρφυ, συλλαμβάνουν τους Άμπυ και Μάρκους, τραυματίζουν την Οκτέιβια και καταλαμβάνουν όλη τη Ρηχή Κοιλάδα.

**Επεισόδια 5-8:** Οι Οκτέιβια, Ίντρα και Κούπερ πηγαίνουν με στρατό 50 ατόμων μέσα από την έρημο για να χτυπήσουν τους κρατούμενους, παρά την αντίθετη γνώμη των Κλαρκ και Μπέλλαμυ επειδή είναι 240 km και αντιμετωπίζουν δηλητηριώδη σκουλήκια που χώνονται κάτω από το δέρμα. Η Ντιγιόζα υποχρεώνει την Άμπυ να θεραπεύσει τον Βίνσεν, που έχει πνευμονικό οίδημα, όπως και άλλοι 13, σε αντάλλαγμα για τα χάπια, ενώ οι Υποσμηναγός Μάιλς Σω (που είναι του πληρώματος) και Πάξτον ΜακΚρίρυ (κατάδικος που τα είχε με τη Ντιγιόζα) ανακρίνουν τους Ρέιβεν και Μέρφυ για να ξεκλειδώσουν τους πυραύλους. Τα καταφέρνουν και ο Σω ελευθερώνει τον Μέρφυ αφού του φορά κολάρο, εκείνος ειδοποιεί την Ενωμένη Φυλή ότι οι κατάδικοι τους παρακολουθούν από το διάστημα και θα τους χτυπήσουν με πυραύλους από το μεταφορικό σκάφος. Από τα σκουλήκια προσβάλλεται η Οκτέιβια, αλλά τη γλυτώνει η Κλαρκ που της ανοίγει το χέρι, ενώ επιβιώνουν του πυραύλου και της αμμοθύελλας από γυαλί, χάνοντας συνολικά 12 άτομα και συναντιούνται μφαγητό, με την υπόσχεση ότι αν παραδοθούν, θα γίνουν δεκτοί στη Ρηχή Κοιλάδα. Η Έκο στέλνεται από την Οκτέιβια ως κατάσκοπος για να βρει τους υποψήφιους προδότες με την υπόσχεση να της αναιρέσει την εξορία, εκείνη όμως βλέπει ότι οι αποστάτες φοβούνται την Οκτέιβια και αποφασίζει να τους ακολουθήσει στη Ρηχή Κοιλάδα. Η Νάυλα μαντεύει ότι η Μάντι είναι Νάιτμπλαντ, η Γκάια ενημερώνει την Κλαρκ ότι αν το μάθει η Οκτέιβια θα τη σκοτώσει, έτσι εκείνη προσπαθεί να πάρει τη Μάντι και να ακολουθήσουν τους αποστάτες. Η Μάντι αντίθετα λέει την αλήθεια στην Οκτέιβια, αρνούμενη το τσιπ της ΤΝ και εκείνη την παίρνει υπό την προστασία της. Η Εμόρι βγάζει το κολάρο από τον Μέρφυ, το παγιδεύουν και πιάνουν αιχμάλωτο τον ΜακΚρίρυ. Η Κούπερ κατ'εντολή της Οκτέιβια σκοτώνει τους περισσότερους αποστάτες πριν προλάβουν να μπουν στο μεταφορικό σκάφος, αφήνει όμως ζωντανή την Έκο που μεταφέρει ένα φλασάκι για τη Ρέιβεν. Η Άμπυ δεν μπορεί να σώσει την τραυματισμένη Καρίνα και ο Μάρκους πιστεύει ότι είναι αποτέλεσμα της εξάρτησής της από τα χάπια, έτσι της βάζει το δίλημμα "ή τα χάπια, ή εγώ". Ο Σω παραδέχεται στη Ρέιβεν ότι αυτός άνοιξε τα κολάρα των κρατουμένων, γιατί η εταιρεία ήθελε να τους παρατήσει στον αστεροειδή και να φέρει πίσω μόνο το αιθυλόδιο, ενώ η Έκο τον προδίδει στη Ντιγιόζα και καταφέρνει να χακάρει το σύστημα για τον Μόντυ. Οι Κλαρκ και Μόντυ ανακαλύπτουν ότι η Οκτέιβια εκτρέφει τα δηλητηριώδη σκουλήκια στο Σταθμό Καλλιέργειας, με σκοπό να χτυπήσει τον εχθρό, σκοτώνοντας παράλληλα τους φίλους τους. Ο Μόντυ κλονίζεται από το αποχαιρετιστήριο γράμμα του Τζάσπερ που του έδωσε η Κλαρκ και λέει στους φίλους του "αν ο πόλεμος είναι ο τρόπος να έχουμε την τελευταία επιβιώσιμη γη, τότε ίσως να μη μας αξίζει". Η Γκάια εκπαιδεύει τα παιδιά και τη Μάντι σε πολεμικές τέχνες, εκείνη δείχνει τις ικανότητές της και η Οκτέιβια την κάνει υπαρχηγό της. Οι Κλαρκ, Μπέλλαμυ, Μόντυ και Χάρπερ διαπραγματεύονται με τη Ντιγιόζα να μοιραστούν τη Ρηχή Κοιλάδα, ενώ εκείνη αποκαλύπτει στην Άμπυ ότι είναι έγκυος. Ο Μόντυ κλείνει τα ραντάρ των κατάδικων και γίνονται αόρατοι, ενώ η Οκτέιβια κανονίζει να πάει με στρατό της στη Ρηχή Κοιλάδα για να ρίξει τα σκουλήκια και να τους σκοτώσει όλους. Οι Κλαρκ, Μπέλλαμυ, Μόντυ και Ίντρα ρίχνουν την Κούπερ στα σκουλήκια, κάνοντάς το να φανεί ως ατύχημα, ώστε να σταματήσουν τον πόλεμο, όμως η Οκτέιβια καταλαβαίνει την παγίδα και φυλακίζει την Κλαρκ. Οι Μέρφυ και Εμόρι προσπαθούν να ανταλλάξουν τον ΜακΚρίρυ με τη Ρέιβεν, αλλά η Ντιγιόζα τον πουλά, παρότι είναι πατέρας του κυοφορούμενου παιδιού της. Θυμωμένος ο ΜακΚρίρυ συμμαχεί μαζί τους και τους οδηγεί σαν υποτιθέμενους αιχμάλωτους, για να ελευθερώσουν τη Ρέιβεν. Η Άμπυ βρίσκει τρόπο να θεραπεύσει τον Βίνσεντ από το πνευμονικό οίδημα με ηχητικά κύματα και τη βοηθά η Ρέιβεν, αλλά όταν μαθαίνει για τα χάπια αρνείται να βοηθήσει και η Άμπυ τη σταματά με το κολάρο. Η Έκο σχεδιάζει να σκοτώσει τον Σο, ώστε οι κατάδικοι να μην έχουν πια πιλότο. Ο Μάρκους σχεδιάζει τη μελλοντική πόλη τους και η Ντιγιόζα συμφωνεί, επηρεασμένη από την εγκυμοσύνη της. Ο Μπέλλαμυ ναρκώνει με φύκια από την Κιβωτό την Οκτέιβια, για να την παραδώσει στη Ντιγιόζα και να σταματήσει τον πόλεμο, μένοντας πιστός στα λόγια του "δική μου αδερφή, δική μου η ευθύνη".

**Επεισόδια 9-13:** Ο ΜακΚρίρυ με την ομάδα του πιάνει την Άμπυ και προσπαθεί να εκθρονίσει τη Ντιγιόζα, ενώ εκείνη τον ενημερώνει για το παιδί τους. Οι Ρέιβεν, Έκο, Εμόρι, Μέρφυ και Σω εκμεταλλεύονται την αναταραχή, απενεργοποιούν τα κολάρα τους και καταφεύγουν στις σπηλιές, μαζί με τους Μάρκους και Ντιγιόζα, προσπαθώντας να ελευθερώσουν τη Άμπυ. Ο Μπέλλαμυ προωθεί για Ηγέτιδα τη Μάντι, που είναι Νάιτμπλαντ και θα φέρει την ειρήνη, ενώ η φυλακισμένη Κλαρκ διαφωνεί. Η Οκτέιβια συνέρχεται και τους λέει ότι τη δηλητηρίασε ο αδερφός της, έτσι η Ίντρα σκοτώνει τους φρουρούς και τη φυλακίζει, για ν΄αποφύγουν τον πόλεμο. Η Νάυλα ελευθερώνει τις Κλαρκ και Οκτέιβια, σταματούν την Ανάληψη της Μάντι και η Κλαρκ την οδηγεί μακριά, καταστρέφοντας και τα σκουλήκια, ενώ οι Μπέλλαμυ, Ίντρα και Γκάια συλλαμβάνονται. Η Άμπυ αρνείται να θεραπεύσει την ομάδα ΜακΚρίρυ και αυτός της κόβει τα χάπια, εκείνη όμως συμμαχεί με τον Βίνσεν που της τα φέρνει, σκοτώνοντας τους δύο φρουρούς. Η Νάυλα συμβουλεύει την Οκτέιβια να βάλει τους αποστάτες σε μονομαχία, ώστε να επικρατήσει ηρεμία, ο Μόντυ δεν τη βοηθά να σώσει τον Μπέλλαμυ, ούτε εκείνος θέλει πια να σωθεί, αν είναι έτσι η αδερφή του. Οδηγούνται στην αρένα, όπου εισβάλλει ο Μόντυ και κοινοποιεί τη λύση με τα δέντρα στο Σταθμό Καλλιέργειας που τους απέκρυψε η Οκτέιβια, ξεσηκώνοντας εναντίον της την Ενωμένη Φυλή. Η Οκτέιβια καίει το Σταθμό Καλλιέργειας, οδηγώντας τους αναγκαστικά στον πόλεμο. Η Μάντι βλέπει σε ανάμνηση ότι την πρώτη Ηγέτιδα, τη Μπέκα, την έκαψαν ζωντανή, όπως και κάθε λεπτομέρεια από τους προηγούμενους Ηγέτες. Φτάνοντας στη Ρηχή Κοιλάδα συλλαμβάνονται από τον ΜακΚρίρυ και βοηθούν στην ταχεία αποτοξίνωση της Άμπυ, ενώ τον ενημερώνουν για τη φραγή στα ραντάρ και τον ερχομό της Ενωμένης Φυλής. Η ομάδα Ρέιβεν επιτίθεται και καταλαμβάνει ένα βόρειο οχυρό, ενώ η Ρέιβεν και ο Σω έρχονται κοντά. Οι Μάρκους και Ντιγιόζα συμμαχούν με την ομάδα ΜακΚρίρυ εναντίον της Οκτέιβια, που τη θεωρούν μεγαλύτερο εχθρό. Σε flashback, στο καταφύγιο μετά από δύο χρόνια δεν έχουν άλλη πρωτεΐνη, έτσι η Άμπυ προτείνει να αυξήσουν τις μονομαχίες και να τρώνε τους νεκρούς για να επιβιώσουν. Ο Μάρκους με μια μειονότητα αρχικά αρνούνται, αλλά εξαναγκάζονται από την Οκτέιβια. Η Ενωμένη Φυλή χτυπά το φυλάκιο, αλλά με τη συμβουλή του Μάρκους στον ΜακΚρίρυ πέφτουν στην παγίδα και χάνεται μεγάλο μέρος του στρατού, με τους υπόλοιπους να μη θέλουν να συνεχίσουν. Έτσι βρίσκονται καθηλωμένοι από τα πυρά οι Μπέλλαμυ, Οκτέιβια, Ίντρα και Γκάια. Οι Ρέιβεν, Έκο και Σω προσπαθούν να ελευθερώσουν τη Μάντι για να γίνει η νέα Ηγέτιδα, αλλά συλλαμβάνονται από την ομάδα ΜακΚρίρυ. Ο Βίνσεν επιτίθεται στον Μάρκους, αλλά τον σκοτώνει με το κολάρο η Άμπυ. Η Κλαρκ μετανοιωμένη ελευθερώνει τις Μάντι και Έκο για να φέρουν το στρατό πίσω. Η Οκτέιβια καταλαβαίνει τα λάθη της και παραδίδεται για να σώσει τους άλλους, αλλά τους σώζουν όλους οι Έκο, Εμόρι, Μέρφυ και Μάντι, ενώ ο ΜακΚρίρυ αναγκάζει τον Σω να πιλοτάρει και να ρίξει τις βόμβες, απειλώντας τον με τη ζωή της Ρέιβεν. Στην κατασκήνωση, η Οκτέιβια και όλη η Ενωμένη Φυλή αναγνωρίζει τη Μάντι ως μοναδική Ηγέτιδα. Οι Έκο, Εμόρι, Μέρφυ και Μπέλλαμυ χτυπούν το φυλάκιο και η Μάντι οδηγεί στη μάχη την Ενωμένη Φυλή. Στο σκάφος *Γκαγκάριν*, η Κλαρκ απειλώντας να σκοτώσει το αγέννητο μωρό του ΜακΚρίρυ, τον κάνει να σταματήσει το σκάφος και να μη ρίξει τους πυραύλους στους επιτιθέμενους. Όμως εκείνος, τρελός από οργή, οπλίζει το υδυλόδιο του Ελίτζιους 4 και το ρίχνει στη Γη για να την καταστρέψει, αφού "αν δε μπορεί να έχει αυτός την κοιλάδα, κανείς δε μπορεί" και η Κλαρκ τον σκοτώνει. Η Μάντι με το στρατό της εισβάλλει και αιχμαλωτίζει τους κατάδικους, ενώ ο Μπέλλαμυ την πείθει να μην τους σκοτώσει και οδηγούνται όλοι στο σκάφος *Γκαγκάριν*. Οι Οκτέιβια, Έκο και Άμπυ φέρνουν τον τραυματία Μάρκους στο σκάφος, οι Ίντρα και Χάρπερ φέρνουν τη Γκάια και οι Εμόρι και Μόντυ φέρνουν τον τραυματία Μέρφυ, δικαιώνοντας τους Κλαρκ και Μπέλλαμυ που τους περίμεναν μέχρι το τελευταίο δευτερόλεπτο, πριν χτυπήσει η βόμβα την κοιλάδα. Απογειώνονται επιτυχώς χωρίς να αφήσουν κανένα πίσω τους, προσδένονται στο Ελίτζιους 4 και περιθάλπτουν τους τραυματίες τους, έχοντας μείνει μόνο 412 άτομα απ'όλο το ανθρώπινο γένος. Ο Σω τους λέει ότι χρειάζεται 10 χρόνια να καθαρίσει το υδυλόδιο από την κοιλάδα και η μόνη επιλογή που έχουν είναι η κρυογονική, αφού δεν επαρκούν τα τρόφιμα, έτσι η Μάντι ως αρχηγός συμφωνεί και μπαίνουν όλοι στους θαλάμους για ύπνο.

Οι Κλαρκ και Μπέλλαμυ ξυπνούν έπειτα από 125 χρόνια από τον Τζόρνταν Τζάσπερ Γκριν, γιο των Μόντυ και Χάρπερ που δεν κοιμήθηκαν, αλλά επέβλεπαν την επανάκαμψη της Γης. Από το ημερολόγιο σκάφους που τους άφησαν, ενημερώνονται ότι η Γη δεν επανήλθε ποτέ από την καταστροφή, η Χάρπερ γέννησε τον Τζόρνταν, αργότερα πέθανε από τη γεννετική ασθένεια που είχε ο πατέρας της και ο Μόντυ βρήκε τον πλανήτη Άλφα, παρόμοιο με τη Γη αλλά με δύο Ήλιους, από το ημερολόγιο του σκάφους *Ελίτζιους 3* και τους οδήγησε εκεί, ώστε να τον αποικίσουν σωστά αυτή τη φορά, καταρρίπτοντας τον ισχυρισμό του Τζάσπερ ότι "η ανθρωπότητα είναι το πρόβλημα". ΤΕΛΟΣ ΤΟΥ ΠΡΩΤΟΥ ΒΙΒΛΙΟΥ.

### 6ος κύκλος (13 επεισόδια, 2019)
**Επεισόδια 1-4:** Οι Κλαρκ και Μπέλλαμυ ξυπνούν τους υπόλοιπους από την κρυογονική, αλλά όλοι έχουν ακόμα απωθημένα από τη συμπεριφορά τους στη Γη. Με το σκάφος Γκαγκάριν κατεβαίνει η ομάδα Κλαρκ στον πλανήτη Άλφα, όπου ανακαλύπτουν ότι είναι βιώσιμος και ουσιαστικά είναι φεγγάρι μεγαλύτερου πλανήτη. Κατασκηνώνουν σε μια λίμνη, τους επιτίθεται ένα σμήνος εντόμων και το απωθούν με φωτιά, ενώ πηγαίνοντας στο φάρο εκπομπή σήματος, ο Σω πέφτει σε φράχτη ραδιενέργειας και σκοτώνεται. Βρίσκουν ένα κάστρο με εγκαταλελειμμένα σπίτια από την αποστολή Ελίτζιους 3, που ονομάζονταν *Λάιτμπορν* και ένα βιβλίο που γράφει για ευθυγράμμιση πλανητών με τραγικές συνέπειες. Οι Λάιτμπορν τους κλέβουν το σκάφος *Γκαγκάριν*, η Εμόρι επιτίθεται αναίτια με μαχαίρι στον Μέρφυ και καταλαβαίνουν ότι η ευθυγράμμιση πλανητών συμβαίνει τώρα. Στο Ελίτζιους 4 η Άμπυ παίρνει αίμα από τους υπόλοιπους και θεραπεύει τον Μάρκους, η Νάυλα ξυπνά την Οκτέιβια που τους επιτίθεται λεκτικά γιατί εξαιτίας τους έχασε 417 άτομα ως αρχηγός στο φαράγγι, ενώ ο Μάρκους καταρρέει και τον βάζουν πάλι στην κρυογονική. Σε flashback, 236 χρόνια πριν, η αποστολή Ελίτζιους 3 στον Άλφα δημιουργεί το *Άδυτο* από τέσσερις οικογένειες, που ονομάζονται "*Πρώτοι"*. Η Τζόσεφιν Λάιτμπορν και ο γενετιστής δρ Γκέιμπριελ Σαντιάγκο ταξινομούν τα είδη ζωής που βρίσκουν εκεί, αλλά με την ευθυγράμμιση πλανητών, ο πατέρας της Τζόσεφιν τρελαίνεται και αρχίζει να σκοτώνει τους φίλους του, ενώ αποκαλύπτεται ότι όλοι είναι Νάιτμπλαντ. Το σκάφος *Γκαγκάριν* επιστρέφει στο Ελίτζιους 4 μεταφέροντας τέσσερις Λάιτμπορν που καταλαμβάνουν το σκάφος, όμως η Ρέιβεν ξυπνά τη Ντιγιόζα, σκοτώνει τους τρεις με τη βοήθεια της Μάντι και συλλαμβάνουν την Κέιλι. Στον πλανήτη Άλφα η ομάδα Κλαρκ αλυσοδένεται για να μην αλληλοσκοτωθούν, αλλά έχουν παραισθήσεις από τοξίνη που βγάζουν τα φυτά με την ευθυγράμμιση πλανητών και παλεύουν μέχρι θανάτου μεταξύ τους. Κατεβαίνει η ομάδα Ρέιβεν με το σκάφος *Γκαγκάριν*, συναντούν την ομάδα Κλαρκ στο κάστρο και εμφανίζονται οι κρυμμένοι από την ακτινοβολία Λάιτμπορν. Ο αρχηγός τους, Ράσσελ Λάιτμπορν, έβδομος της γενιάς του από την αποστολή Ελίτζιους 3 που πρωτοήρθαν εδώ, επαναφέρει τον Μέρφυ και προσπαθεί να συμμαχήσει μαζί τους για το καλό όλων. Στέλνει μικτή ομάδα διάσωσης στο σκάφος *Γκαγκάριν*, αλλά *τα Παιδιά του Γκέιμπριελ* που βρίσκονται σε διαμάχη με τους Πρώτους επιτίθενται στις Μάντι, Ντιγιόζα και Γκάια με παραλυτικά βέλη. Από την ομάδα διάσωσης οι Λάιτμπορν υποχωρούν, η Οκτέιβια επιτίθεται μόνη της, σκοτώνει τους φρουρούς των Παιδιών του Γκείμπριελ, ελευθερώνει τις φίλες της και καταλαμβάνει το σκάφος, αλλά ο Μπέλλαμυ την εγκαταλείπει στο δάσος, γιατί τη θεωρεί αρρωστημένα βίαιη. Τα Παιδιά του Γκέιμπριελ αιχμαλωτίζουν τις Οκτέιβια και Ρόουζ. Ο Ράσσελ έπειτα από συζήτηση με την Κλαρκ αποφασίζει να τους διώξει από τον Άλφα, γιατί είναι πολύ βίαιοι για την κοινωνία που έχουν φτιάξει εδώ. Η Ντιλάιλα Τζάνις Γουόρκμαν έρχεται κοντά με τον Τζόρνταν, αλλά τους επιτίθενται τα Παιδιά του Γκέιμπριελ και την απαγάγουν. Η Κλαρκ καταφέρνει να τη σώσει, κάνοντας τον Ράσσελ να το ξανασκεφτεί και τους δώσει μια δεύτερη ευκαιρία, αλλά εξορίζει τη Ντιγιόζα που θεωρεί εξαιρετικά επικίνδυνη, αφού αναφερόταν και στα βιβλία των προγόνων τους. Η Τζέιντ που είναι επιφορτισμένη να προσέχει τη Ρόουζ επειδή είναι Πρώτη, στρατολογεί κρυφά μαζί με δύο φρουρούς τη Ντιγιόζα για να τη σώσει, με αντάλλαγμα να κρατήσουν στο Άδυτο το παιδί της όταν γεννηθεί. Οι Οκτέιβια και Ρόουζ δραπετεύουν, τις βοηθούν οι Τζέιντ και Ντιγιόζα, όμως στα πυρά μαζί με τα Παιδιά του Γκέιμπριελ σκοτώνεται και η Ρόουζ. Έτσι η συμφωνία για τη Ντιγιόζα αλλάζει, στο να βρει τον ίδιο τον Γκέιμπριελ. Στο Άδυτο ξεκινά η Ημέρα της Ονοματοδοσίας για τη Ντιλάιλα και η Κλαρκ έρχεται κοντά με τον Κίλιαν, που αποδεικνύεται πληροφοριοδότης των Παιδιών του Γκέιμπριελ, έτσι τη ναρκώνει για να την απαγάγει, αλλά τον ανακαλύπτουν οι φρουροί και αυτοκτονεί. Η Ντιλάιλα γίνεται η Μιράντα η όγδοη και απορρίπτει τον Τζόρνταν. Οι Ράσσελ και Σιμόν παίρνουν τη ναρκωμένη Κλαρκ στα γυάλινα διαμερίσματα και χρησιμοποιούν επιτυχημένα το σώμα της για να επαναφέρουν τη νεκρή κόρη τους Τζόσεφιν, χρησιμοποιώντας διαδικασία παρόμοια με την ΤΝ στη Μάντι.

**Επεισόδια 5-8:** Η Τζόσεφιν που έχει καταλάβει το σώμα της Κλαρκ, σκοτώνει τη Λίλη για την προδοσία της στο παρελθόν. Ενεργεί ως κατάσκοπος του Ράσσελ και προσπαθεί να μάθει ποιοι είναι νάιτμπλαντ από την ομάδα Μπέλλαμυ, που εισχωρεί στο Εργαστήριο και βρίσκει στοιχεία για τη δράση των πρώτων Λάιτμπορν. Η Τζόσεφιν μαθαίνει για τις νάιτμπλαντ Μάντι και Έκο και ενημερώνει τον Ράσσελ, ο Μπέλλαμυ ανακαλύπτει πως η Τζόσεφιν είναι ξενιστής στην Κλαρκ και εκείνη τον ναρκώνει. Η Άμπυ προσπαθεί να βρει τρόπο να γιατρέψει τον Μάρκους, ενώ η Τζόσεφιν αποκαλύπτεται στον Μέρφυ και του προσφέρει την αθανασία. Οι Οκτέιβια και Ντιγιόζα παγιδεύονται σε κινούμενη άμμο ενώ κυνηγούν ένα Παιδί του Γκέιμπριελ και πέφτουν σε χρονική έκλαμψη, αλλά σώζονται. Η Μάντι έχει εφιάλτες με τον Σεϊντχέντα, τον Σκοτεινό Ηγέτη και η Γκάια προσπαθεί να της αφαιρέσει την ΤΝ, γιατί έχει γίνει πια επικίνδυνη. Η Έκο μαζί με μια ομάδα Λάιτμπορν, βρίσκει ένα φύλακα να έχει γίνει ζωντανή τροφή για το δάσος, με ρίζες που εισχωρούν μέσα στο σώμα του και κατά παράκλησή του, τού κάνει ευθανασία, ενώ μαθαίνει την αλήθεια για τη Τζόσεφιν. Ο Μέρφυ προσπαθεί μάταια να πείσει τον Μπέλλαμυ να βοηθήσει τους Λάιτμπορν, η Τζόσεφιν τον ελευθερώνει για να σκοτώσει τον Ράσσελ, αλλά εκείνος συνθηκολογεί μαζί του, ώστε να ζήσουν όλοι μαζί στον πλανήτη ευτυχισμένοι. Η Οκτέιβια έχει εκτεθεί στη χρονική έκλαμψη που θα φτάσει στον εγκέφαλό της, το Παιδί του Γκέιμπριελ και η Ντιγιόζα τη βοηθούν και ανακαλύπτουν την Ανωμαλία μιας λογαριθμικής σπείρας που τους κυνηγά. Ο Μπέλλαμυ ενημερώνει την ομάδα του ότι η Κλαρκ είναι νεκρή και ότι δε θα εκδικηθούν. Η Μάντι εξορίζει την Γκάια και ζητά τη βοήθεια του Σεϊντχέντα για να σκοτώσει όλους τους Λάιτμπορν. Μέσα στο μυαλό της, η Κλαρκ βλέπει τον πατέρα της που την προτρέπει να αγωνιστεί, γιατί δεν έχει πεθάνει ακόμα. Συναντά την ψηφιακή οντότητα Α.Λ.Ι., που της δίνει τη μνήμη της σε ηλεκτρομαγνητικό παλμό για να την κρύψει. Έρχεται η Τζόσεφιν και προσπαθεί η μία να επικρατήσει της άλλης, με έπαθλο το σώμα της Κλαρκ. Η Τζόσεφιν την ενημερώνει για τη συνθηκολόγηση της ομάδας Μπέλλαμυ με τους Λάιτμπορν, εκείνη δέχεται να θυσιαστεί για τους ανθρώπους της και της παραδίδει τη μνήμη της. Εμφανίζεται όμως ο Μόντυ και την προτρέπει να συνεχίσει τον αγώνα της, έτσι μπαίνουν μαζί στο μυαλό της Τζόσεφιν, που έχει τακτοποιημένες αναμνήσεις 230 ετών και ψάχνουν τα βαθιά μυστικά της. Έτσι καταφέρνει η Κλαρκ μέσω της Τζόσεφιν χρησιμοποιώντας κώδικα Μορς να ειδοποιήσει την ομάδα Μπέλλαμυ ότι είναι ζωντανή. Το Παιδί του Γκέιμπριελ οδηγεί τις Οκτέιβια και Ντιγιόζα στον καταυλισμό Βερτζ, όπου η Ανωμαλία απορροφά όλα τα σήματα. Αποκαλύπτεται ότι αυτός είναι ο Γκέιμπριελ, που έχει αλλάξει σώμα με την ΤΝ και παλιά ήταν ένας από τους Πρώτους, ενώ η Οκτέιβια μπαίνει στην Ανωμαλία και γιατρεύεται, ενώ η Ντιγιόζα εξαφανίζεται. Στο Ελίτζιους 4 η Άμπυ θυσιάζει τον Γκάβιν για να επαναφέρει τον Μάρκους στο σώμα του, παρά την αντίθετη γνώμη της Ρέιβεν, που ωστόσο τη βοηθά. Η Μάντι προτείνει να σκοτώσουν όλη την ηγεσία των Λάιτμπορν, αλλά το σχέδιο απορρίπτεται, γιατί θα ξεσηκωθούν όλοι οι άνθρωποι εναντίον τους. Ο Μέρφυ προσφέρει στην Εμόρι την αθανασία, αλλά εκείνη συμμαχεί με την ομάδα Μπέλλαμυ και ακυρώνουν τα σχέδια της Τζόσεφιν, ενώ ο Μπέλλαμυ την οδηγεί βίαια στον Γκέιμπριελ για βοήθεια. Η Μάντι ξεκινά τους σκοτωμούς και ο Τζόρνταν τραυματίζεται σοβαρά για να σώσει τη Μιράντα που είναι στο σώμα της αγαπημένης του Ντιλάιλα, αλλά οι υπόλοιποι συλλαμβάνονται από τους Λάιτμπορν, που μετρούν ήδη πέντε Πρώτους νεκρούς.

**Επεισόδια 9-13:** Ο Γκέιμπριελ δίνει παραισθησιογόνο στην Οκτέιβια, για να ενισχύσει τη μνήμη της, εκείνη πέφτει σε λήθαργο και αντιμετωπίζει τους δαίμονές της. Ο Μάρκους που είναι στο σώμα του Γκάβιν δεν δέχεται την αλλαγή και με τη Ρέιβεν ξυπνάνε την Ίντρα και την ομάδα της από την κρυογονική. Όλοι μαζί σταματούν τη Άμπυ από να παραδώσει τη φόρμουλα για τους νάιτμπλαντ στους Λάιτμπορν και ο Μάρκους μετεωρίζεται γιατί δεν πιστεύει ότι αξίζει να ζει έτσι. Οι Μπέλλαμυ και Κλαρκ συλλαμβάνονται από τα Παιδιά του Γκέιμπριελ, αυτή δραπετεύει και ψάχνει τον Γκέιμπριελ, ενώ μάχεται εγκεφαλικά με την Τζόσεφιν. Οι Μπέλλαμυ, Οκτέιβια και Γκέιμπριελ προσπαθούν να τις διαχωρίσουν και η Κλαρκ σκοτώνει την Τζόσεφιν, παίρνοντας το σώμα της πίσω. Οι Άμπυ και Ρέιβεν επιστρέφουν στον πλανήτη και συλλαμβάνονται από τον Ράσσελ. Ο Ράικερ ενημερώνει τους φίλους του για τα ψέματα των Πρώτων, θέλοντας να κάνει ειρηνική επανάσταση. Ο Τάι σκοτώνει τη Σιμόν, εκδικούμενος τη θυσία της κόρης του και όλη η ομάδα της Ρέιβεν οδηγείται στην πυρά, όπου η Άμπυ υπόσχεται να φτιάξει νάιτμπλαντ με μυελό των οστών, παίρνοντας από τη Μάντι και χορηγώντας το στην Έκο. Η επέμβαση πετυχαίνει, αλλά η Έκο σκοτώνει τον Ράικερ και δραπετεύει. Οι Μπέλλαμυ και Οκτέιβια συμφιλιώνονται και συλλέγουν την τοξίνη του κόκκινου ήλιου, ώστε ο Γκέιμπριελ να φτιάξει μια βόμβα που θα εξουδετερώσει τους Λάιτμπορν και θα σώσει τους φίλους τους. Εισβάλλει στην κατασκήνωση ο Μέρφυ για να σώσει την Κλαρκ, νομίζοντας ότι είναι η Τζόσεφιν και την πάει στον Ράσσελ, που ετοιμάζεται να επαναφέρει έξι Πρώτους. Οι Άμπυ, Τζάκσον και Ρέιβεν προσπαθούν να αφαιρέσουν τον Σεϊντχέντα από τη Μάντι, ενώ η Κλαρκ τους αποκαλύπτεται ως κατάσκοπος. Ο Ράσσελ χρησιμοποιώντας το σώμα της Άμπυ επαναφέρει τη Σιμόν, ο Γκέιμπριελ εισβάλλει στο Άδυτο, ρίχνει την τοξίνη και προσπαθεί να σταματήσει τον Ράσσελ από τους παράλογους σκοτωμούς. Η Κλαρκ κλείνει την ασπίδα και τα Παιδιά του Γκέιμπριελ εισβάλλουν στο Άδυτο. Υπό πίεση η Μιράντα λέει την αλήθεια στον κόσμο που επαναστατεί και ο Ράσσελ τους ρίχνει τοξίνη, τρελαίνοντάς τους, ενώ δραπετεύει μαζί με τους έξι Πρώτους που επανέφερε, τους Κλαρκ, Ρέιβεν, Γκάια, Μάντι και Τζάκσον στο Ελίτζιους 4, όπου παραδίδεται η Ίντρα και η ομάδα της. Στο Άδυτο, οι Μέρφυ και Εμόρι έχουν μετατραπεί σε Ντάνιελ και Κέιλι Πρώτοι, αλλά σώζουν τους Μπέλλαμυ, Οκτέιβια, Έκο και τα Παιδιά του Γκέιμπριελ από τον επαναστατημένο όχλο με αιματηρή μάχη, ενώ αποκαλύπτεται το τατουάζ της Πέτρας της Ανωμαλίας στην πλάτη της Οκτέιβια. Στο Ελίτζιους 4 η Κλαρκ αποκαλύπτει ότι προσποιείτο την Τζόσεφιν και μετεωρίζει έξι Πρώτους, ανάμεσά τους και τη Σιμόν, που ήταν στο σώμα της μητέρας της, Άμπυ. Ο Ράσσελ προσπαθεί να εκτελέσει τη Μάντι, εκείνη αρχικά συμμαχεί μαζί του για να πλήξει την Κλαρκ, αλλά μετανιώνει και τον συλλαμβάνει. Ο Τζάκσον της αφαιρεί την ΤΝ για να εξουδετερώσει τον Σεϊντχέντα και επιστρέφουν όλοι μαζί στο Άδυτο, όπου ο Τζόρνταν έχει επανέλθει. Ο Γκέιμπριελ τους οδηγεί στην Πέτρα της Ανωμαλίας, η Οκτέιβια την ενεργοποιεί και απλώνεται η τοξίνη που εμφανίζει την Χόουπ, κόρη της Ντιγιόζα. Αυτή τους ενημερώνει ότι η Ανωμαλία κρατά τη μητέρα της και μαχαιρώνει την Οκτέιβια, που εξαϋλώνεται και μπαίνει στην Ανωμαλία.

### 7ος κύκλος (16 επεισόδια, 2020)
**Επεισόδια 1-16:** Θα ξεκινήσει στις 21 Μαΐου του 2020 στις 3:00 π.μ.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του The CW